
Kalaam E Yazdani 


Allah Allah Allah Hu, Har Shay Mein Hai Tu Hi Tu 
Allah Allah Allah Hu 


Jab Dekhoon Main Tujh Ko, Tab Dikhta Tu Mujh Ko 
Jahan Main Dekhoon Tu Hi Tu, Allah Allah Allah Hu 


Suraj Ki Kirno Mein Tu, Chand Mein Dekhoon Hu Bah Hu 
Dehron Haram Mein Bhi Hai Tu, Allah Allah Allah Hu 


Dehron Haram Mein Tu Hi Hai, Shams-O-Qamar Mein Tu Hi Hai 
Darya Ki Lehron Mein Tu, Allah Allah Allah Hu 


Irfan Ka Darya Hai Tu, Phoolon-Wa-Kharon Mein Tu 
Baghon Ki Baharon Mein Tu, Allah Allah Allah Hu 


Peer-O-Akhmal Tu Hi Hai, Hafton Haikal Tu Hi Hai 
Har Barzakh Mein Tu Hi Tu, Allah Allah Allah Hu 


Tu Hi Nafas, Tu Hi Rooh Hai, Barzakh Bhi Tera Hi Hai 
Qalb Mein Baitha Tu Hi Tu, Allah Allah Allah Hu 


Kaabe Ki Chat Par Tu Hai, Har Dum Ke Andar Tu Hai 
Ishq Mein Hai Tu Hi Tu, Allah Allah Allah Hu 


Kalme Ka Irfan Tu Hai, Khalig-Wa-Rehman Tu Hai 
Quran Ke Paaron Mein Tu, Allah Allah Allah Hu 


Pahadon-Wa-Zarron Mein Tu, Jannat-Wa-Hoorron Mein Tu 
Yazdani Ke Dil Mein Tu, Allah Allah Allah Hu 

Kalaam E Yazdani 
Aye Khaliq-E-Kaonain, Tu Maalik Hai Humara 


Ab Tere Siwa Kaun Hai Hum Sab Ka Sahara 


Hum Jaye Nahin Gair Ke Dar Par Mere Maula 
Mukhtar-E-Kul Hai Tu Hi Hum Sab Ka Sahara 


Ae Rehmat-E-Bari Tu Hi Chamka De Sitara 
Kashti Meri Lag Jaye Talatum Se Kinara 


Ye Khaliq-E-Khuda Tere Hi Sajdon Ke Liye Hai 
Sajda Na Karen Gair Ko Maalik Tu Humara 


Rehman Tu Rahim Tu Sab Kaainath Ka 
Tu Baksh De Hum Sab Ki Khataa Rabh Hai Humara 


Mai Khwaar Bhi Mai Khaane Mein Yaad Sab 
Sakhi Ne Sabk Diya Hai Hum Ko Bada Pyaara 


Aashiq Tere Mehboob Ki Ummat Hai Ye Sari 
Rindoh Ne Kiya Hai Teri Rehmat Ka Nazaara 


Khaliq Tere Mehboob Ka De Mujhko Sahara 
Ho Jaye Ye Yazdani Bhi Allah Ko Pyaara 

Karam Hai Sab Tera Khaliq Wa Bol Bala Hai 
Tere Hi Noor Ka Duniya-W-Deen Mein Sab Ujaala Hai 


Tu Hi Hai Khaliq-E-Konain Wa Raazik Aur Hai Rehmat 
Chaman Mein Tu Hi Lehrata Hai Kalbon Ka Ujaala Hai 


Karimi Teri Hum Par Hai Wa Hai Dariya-E-Rehmat Bhi 
Hawa-E-Bulbul-E-Sehra-W-Wadi Mein Ujaala Hai 


Mere Malik Tera Hi Rang-O-Boo Dariya Mein Phoolon Mein 
Mere Is Dum Ke Jhuley Mein Tera Hi Bol Bala Hai 


Main To Kuch Bhi Na Tha Tune Banaya Barzakh-E-Aasi 
Bithakar Hukm Sajde Ka Kiya Shaytaan Tala Hai 


Banaya Kun Faikun Tune Duniya Aur Sehra Ko 
Ki Roz-E-Hashr Mein Allah Hi Tera Bol Bala Hai 


Ki Main Aasi Hun, Sharminda Hun Aye Mere Allah 
Diya Tu Rang Yazdani Ko Woh Bhi To Nirala Hai 

Khaliq-E-Do Jahan Hai Tu, Malik-E-Do Jahan Hai Tu 
Tere Karam Ka Asra, Bande Hai Hum Khuda Hai Tu 


Tune Jahan Bana Diya, Tu Khud Ayan Bhi Ho Gaya 
Ilm-E-Luddhanni De Muje, Detaa Hai Tu Daata Hai Tu 


Teri Sana Karoon Main Kya, Hamd Karoon Zuban Hai Kya 
Kaise Talash Main Karoon, Kehte Hai La-Makaan Hai Tu 


Kya Kya Karoon Khulaasa Main, Ilm-E-Kurani Kar Ata 
Phir Main Nazar Karoon Wasi, Burkeh Mein Aa Gaya Hai Tu 


Chupna Tera Ajib Hai, Milkar Bhi Na Mila Mujhe 
Qalb Mein Jab Padih Nazar, Ye Hai Makaan Yahan Hai Tu 


Kalma Hai Sab Jahan Ka Raaz, Iske Bagair Bane Na Baat 
Isko Na Hum Samajh Sakeh, To Na Mila Juda Hai Tu 


Ho Gaya Bagh Bagh Dil, Tera Pata Mila Mujhe 
Yazdani Peer Kho Gaya, Dhundte Hum Kahan Hai Tu 

Kya Zikr Karoon Tera, Tu Zakir-E-Yaktaan Hai 
Kalbon Mein Samaata Hai, Dhadkan Ko Sajata Hai 


Hum To Na Samajh Sakte, Raanaaiyaan Teri Sab 
Jab Maujh Mein Aajaye, Tu Jalwa Dhikhta Hai 


Na Chize Hai Hum Sab, Tu Aaina Hai Sab Ka 
Anwaar Jab Tu Chaahe, Hum Sab Ko Dhikhta Hai 


Rehmat Hai Teri Hum Par, Is Raaz Ko Samjeh Kya 
Mehboob Ka Sadhka Hai, Hum Sab Ko Luta Hai 


Kyon Dhekhe Kisiko Hum, Tasvir Teri Dil Mein 
Ye Ishg Ka Aaina Hai, Tu Isme Samaata Hai 


Hai Gange Khafi Tu Hi, Anwar-E-Jali Tu Hi 
Yazdani Peer Isko, Bakhubi Samajhta Hai 

Mere Khuda Ko Dekhhiye, Saare Jahaan Mein Noor Hai 
Khudh Ne Banaaya Sab Jahaan, Uska Yehi Zahoor Hai 


Uske Karam Ki Baat Kya, Har Shay Mein Bas Gaya Hai Woh 
Apna Jamal Dekh Kar, Shayda Bhi Ho Gaya Hai Woh 


Oajh Pe Aagaye Hai Hum, Uska Hua Aisa Karam 
Jab Aagaya Woh Dum-Ba-Dum, Saare Jahaan Mein Noor Hai 


Kaisa Khazaana Ganj Hai, Har Shay Mein Man Mohan Hai 
Quraan Mein Al-Hamd Hai, Saare Jahaan Mein Noor Hai 


Yaseen Toha Jo Naam Hai, Har Dum Tu Hi Rehmaan Hai 
Ya Rabh Teri Ye Shaan Hai, Saare Jahaan Mein Noor Hai 


Banda Tera Ganda Sahi, Main Bhi To Sharam Saar Hun 
Yazdani Ko Sawaar De, Saare Jahaan Mein Noor Hai 

Mila Rehman Bhi Mujhko To Bismillah Padhne Se 
Mila Irfan Bhi Mujhko To Bismillah Padhne Se 


Mila Ilhaam Bhi Mujhko To Bismillah Padhne Se 
Mila Quraan Bhi Mujhko To Bismillah Padhne Se 


Nabi Ki Shaan Jo Quraan Mein Samjaya Hai Allah Ne 
Samaj Aae Jo Insaan Ko To Bismillah Padhne Se 


Ye Who Kalma Hai Jo Har Waqt Pehle Isko Padhte Hai 
Musalmaan Ho Gaya Insaan Bismillah Padhne Se 


Gaya Makhtab Mein, Maikhaane Mein Ye Har Dum Musallam Hai 
Kiye Sab Zikr-E-Irfani To Bismillah Padhne Se 


Kiya Dedaar-E-Rehmaani, Muhammad Ka Nazaara Bhi 
Banaae Peer Yazdani Bhi To Bismillah Padhne Se 

Rehmat Hai Teri Hum Par Maula, Phir Gair Ke Dar Par Kyon Jaye 
Darya-E-Karam Tera Josh Mein Hai, Phir Gair Ke Dar Par Kyon Jaye 


Tu Ishq-E-Nabi Aisa Dede, Dil Mera Madina Ban Jaye 
Khul Jaye Dare Jana Hum Par, Phir Gair Ke Dar Par Kyon Jaye 


Iqrar Kiya, Tasdiq Kiya, Phir Shauke Jabi Ne Sajda Kiya 
Har Dum Tera Hi Zikre Khafi, Phir Gair Ke Dar Par Kyon Jaye 


Hai Meri Tammana Aye Rabbe Karim, Israr Tera Gar Khul Jaye 
Didaar Bhi Ho Khud Ka Khud Ko, Phir Gair Ke Dar Par Kyon Jaye 


Yazdani Tera Hi Nagina Hai, Har Dum Ye Chamakta Rehta Hai 
Hai Masti Teri Maikhane Ki, Phir Gair Ke Dar Par Kyon Jaye 

NAAT SHARIF 


Kalaam E Yazdani 


Aap Ne Banaaya Hai Aap Hi Sambhaalon Na 
Mat Bigaadna Isko Ye Aap Ne Sawaara Hai 


Tere Hi Karam Se Ye Ho Gaya Gulzar Dana 
Khushboo Is Mein Aana Hai Phool Jo Banaaya Hai 


Dar Pe Bulaate Tum Qalb Ko Sajaate Tum 
Apne Daston Se Ye Jaam Ek Pilaana Hai 


Ae Taaj Daar-E-Ambiya Tum Noor Ka Khazaana Hai 
Baade Jaam Ke Baad Ab Noor Mein Samaana Hai 


Qalb Mustarab Hai Ye Jaam Ek Pila De 
Kunth-W-Kanzan Ka Jo Is Mein Ek Khazaana Hai 


Laaoon Jo Kafila Main Rehmat Mein Chupa Lena 
Yazdani Tera Aashiq Tera Hi Deewana Hai 

Ahmed-E-Mustafa Khatimul Ambiya Dono Alam Ke Baani Rasool-E-Khuda 
Mashrikan Magriban Farsh Se Arsh Tak Saara Alam Jamaale Rukhe Mustafa 


Saare Nabiyon Mein Aala Makaam Aapka Saare Valiyon Mein Husn-O-Jamaal Aapka 
Peer-O-Murshid Mein Jalwanumaan Aap Hai Jism-O-Rooh Aur Qalbon-O-Jigar Aapka 


Hukm Ummat Ko Hai Aur Khuda Bhi Padhe Vird-E-Allah Aapki Shaan Mein 
Aapki Rehbari Hum Par Laazim Hai Jibrael Aapke Dar Ke Khadim Bane Ahmed-E-Mustafa 


Aapki Rehmaton Ke Sahaare Jiye Aapke Hath Kausar Ka Pyaala Piye 
Aapki Bazm Mein Peer Yazdan Bhi Hai Inke Sadke Mein Jholi Bhardo Ahmed-E-Mustafa Saahil Ki 

Aye Rehmat-E-Bari Tera Taiba Nazar Aaya 
Aisi Hai Musarrat Tera Jalwa Nazar Aaya 


Dum Ghut Raha Tha Hind Mein Rog Ka Guaara 
Ab Aaya Madine Mein To Khizra Nazar Aaya 


Hai Rooh Ko Sukoon Wa Dil Bagh Bagh Hai 
Kya Dekh Raha Noor Ka Dariya Nazar Aaya 


Mehboob Ki Nazaron Se Jo Pita Hun 
Quraan Jo Khola Tera Chera Nazar Aaya 


Kaliyan Jo Mohabbat Ki Khil Moh Na Dil Mein 
Kalme Ka Rang Phoolon Ka Sehra Nazar Aaya 


Jaaoge Madina To Dare Mustafa Ko Choom 
Yazdani Peer Tera Hi Shaida Nazar Aaya 

Aye Shahe Madina Madine Bulaalo 
Mujhe Apne Kadmo Mein Ab To Sulaalo 


Karam Aap Ka Ab To Ho Jaaye Mujh Par 
Yeh Dewaana Aata Hai Isko Sambhalo 


Naseem Ab To Dede Khabar Mujhko Aisi 
Ki Ho Hukm Bari Ke Isko Bulaalo 


Ki Khaake Dare Mustafa Choomloo Main 
Chalak Uttah Aankhon Ka Sagar Bulaalo 


Ya Rasool-E-Khuda Ab Sada Dil Ki Sunlo 
Karaar Ab Nahin Bekaraar Hai Bulaalo 


Ya Nabi Ab Nawason Ke Sadke Mein Sunlo 
Raha Peer Yazdani Isko Bulaalo 

Chalon Momino Ab To Su-E-Muhammad 
Ki Dum Bhi Agar Nikle Ku-E-Muhammad 


Ki Har Dum Darood-O-Salaam Unpe Bhejo 
Khuda Unpe Bheje Salaam-E-Muhammad 


Ghata Zulf Ki Jab Nazar Aae Tumko 
To Dil Mein Jamaalo Jamaal-E-Muhammad 


Madine Ke Naqshe Kafe Pa Jo Dekho 
To Nigahon Se Chumo Ye Paa-E-Muhammad 


Tawaaf Apne Dil Ko Karane Lagon Ab 
Ki Kaabe Ka Kaaba Dayar-E-Muhammad 


Jhalak Unke Chere Ki Dekhoge Jis Dum 
Hashr Hoga Barpa Shumaar-E-Muhammad 


Main Tahoora Piya Unse Saare Jahan Ne 
Piyo Peer Yazdan Khumaar-E-Muhammad 

Daamaan-E-Mustafa Hai Mere Haath Mein Suno 
Nabiyon Ke Peshwa Hai Mere Haath Mein Suno 


Daaman Ye Woh Daaman Hai Nabiyon Ko Naa Mila 
Ummat Ke Khair Khwaan Hai Mere Haath Mein Suno 


Ishg-E-Nabi Mein Khoke Zara Dekhiyega Aap 
Allah Meharbaan Hai Meri Baat Mein Suno 


Dardo Jigar Ho Dil Mein Nabi Ke Khayal Ka 
Sajdo Mein Roshni Hai Aye Masjood Tum Suno 


Jibrael Jab Bhi Aae Kadam Choomke Gaye 
Ki Paaye Mustafa Hai Mere Haath Mein Suno 


Meraj Mein Nabi Ne Pukaara Hai Ummati 
Farmaan Haq Ka Hai Bakshunga Pyaare Nabi 


Abujehal Ki Mutthi Mein Kya Hai Nabi Bataao 
Kankar Ne Kalma Padhdiya Tum Gaur Se Suno 


Dekho Ali Ki Asr Ki Jaane Lagi Namaz 
Suraj Ko Fhir Uthaaya Nabi Momino Suno 


Inki Nazar Aisi Hai Jahanam Ko Jalaade 
Daaman Ye Woh Daaman Hai Khuda Se Bhi Mila De 


Bheja Khuda Ne Inpe Salaat-O-Salaam Ko 
Quraan Mein Hai Padhte Raho Momino Suno 


Kadme Rasool Arsh Se Behtar Hai Dekhiye 
Miljaaye Agar Tumko To Aankhon Se Choomye 


Yazdani Peer Kushta Hai Kadm-E-Rasool Ka 
Ishq Nabi Mein Kho Jaye Tum Gaur Se Suno 

Kalaam E Yazdani 
Hamare Mustafa Ki Shaan-E-Aqdas Dekhne Walo 
To Poocho Chaand Se Kya Haal Hai Tera Zara Bolo 


Ki Kankar Bhi Nichawar Hoke Kalma Padte Hai Inko 
Ki Chopaaye Bhi Karte Hai Salaam Inko Zara Bolo 


Naseem Inhiki Khushboo Leke Aati Hai Madine Se 
Ki Har Ek Ummat Ko Yeh Laga Lete Hai Seene Se 


Yehi Who Raaz Hai Jo Khushboo Aati Hai Pasine Se 
Ki Poocho Shams Se Tum Kyon Utthe Dube Huae Bolo 


Sanam Khana Muhammad Ka Wa Kaba Hai Khuda Ka Ghar 
Ki Yeh Hai La-Makaan Aur Makaan Ka Raaz Khuda Bolo 


Ki Dare Arshe Aazam Se Karo Maaloom Tum Logon 
Ki Paak Mustafa Tumne Chuma Hai Ke Nahin Bolo 


Ki Paaye Mustafa Ki Khaak Hai Yeh Peer Yazdani 
Ki Sunnat Mustafa Ka Raaz Hai Kya Tum Zara Bolo 

Jab Daroodon Ka Doshaala Jaayega 
Roz-E-Ahmad Par Dala Jaayega 
Laye Hai Dhulwa Ke Usko Noor Se 
Noor Hi Pe Isko Dala Jayega 

Jab Daroodon Ka Doshaala Jaayega 


Qadri Chisti Ke Sar Par Jis Ghadi 
Zikr Se Haqh Se Phir Sajaya Jaayega 


Jab Daroodon Ka Doshaala Jaayega 


Sar Par Rakh Kar Jis Ghadi Layenge Hum 
Padh Kar Bismillah Dala Jaayega 


Jab Daroodon Ka Doshaala Jayega 


Mai Kashon Ka Kafila Laoonga Main 
Hashr Mein Jis Dum Bulaaya Jaayega 


Jab Daroodon Ka Doshaala Jayega 


Pesh-E-Haqh Jis Dum Karenge Hum Ko Aap 


Kali Kamli Ko Hum Par Dala Jaayega 
Jab Daroodon Ka Doshaala Jayega 


Jannat-Ul-Firdos Ka Ho Hukhm Jab 
Sab Se Pehle Hum Ko Dala Jaayega 


Jab Daroodon Ka Doshaala Jayega 
Peer-E-Yazdani Ko Baksh Wa Dena Aap 
Jab Doshaala Mujh Pe Dala Jaayega 

Kalaam E Yazdani 


Kis Shaan Se Tashrif Le Aae Hai Mustafa 
Mehboob-E-Kibriya Hai Jo Aae Hai Mustafa 


Saare Jahan Mein Tha Jo Andhera Mita Diya 
Ek Noor Ki Shama Jo Le Aae Hai Mustafa 


Rehmat Ka Taaj Aapne Pehna Hai Momino 
Mehboob Kibriya Hai Jo Aae Hai Mustafa 


Kaba Bhi Has Raha Hai Mohammad Ki Shaan Par 
Hazrat Bilal Ko Jo Chadaye Hai Mustafa 


Saare Jahan Mein Noor Ka Darya Baha Diya 
Adam Ka Gunaah Tha Woh Bakhshaye Mustafa 


Daae Halima Le Chali Jab Ya Nabi Tumhe 
Sehra Ko Bhi Hariyali Banaye Hai Mustafa 


Quraan Mein Taarife Kare Jinki Khud Khuda 
Rehmat Banaake Bheja Wohi Hai Yeh Mustafa 


Tumne Pilaaye Mujhko Woh Kaise Shaarab Hai 
Yazdani Jo Piye Hai Wohi Laaye Hai Mustafa 

Kya Shehar Madina Hai Jannat Ka Nazara Hai 
Girte Huae Aasi Ka Bharpur Sahara Hai 


Kyon Dar Rahe Ho Aasi Toofan Mein Dalo Kashti 
Saahil Pe Mustafa Hai Nasdiq Kinara Hai 


Jukhta Hai Kehkashan Bhi Aur Chaand Muskurrae 
Yeh Gumbad-E-Khizra Ka Ooncha Sa Minara Hai 


Baadaae Ishq Jo Hai Pyaare Nabi Ke Darse 
Pyaali Piye Jo Uski Rehmat Ne Pukaara Hai 


Zikr-E-Nabi Ibaadat Aur Khuld Hai Madina 
Pyaare Nabi Ki Basti Purnoor Nazara Hai 


Khuld-E-Bari Mein Tera Hooren Bhi Zikr Karti 
Udhta Hai Arsh Par Bhi To Tera Farera Hai 


Tu Ishq Mein Jalkar Bhi Kushto Hayat Banja 
Hai Ojpar Ab Tera Yazdani Sitara Hai 

Kalaam E Yazdani 


Main Jogan Hun Tumhari, Madine Ki Piya 
Jogan Hun Na Main Tumhare Madine Ki Piya 
Ishq Mein Tere Tadpat Tadpat, Rain Bitai Saari 
Ab To Suratiya Dikhao Piyaji Apni Pyaari Pyaari 
Main Jogan Hun Tumhari, Madine Ki Piya 


Karke Sagayi Jaaye Base Ho Batha Ke Tum Dwar 
Tun Man Tere Karoon Nichaawar Gayi Main Toh Se Haar 


Main Jogan Hun Tumhari, Madine Ki Piya 


Dhaani Choodiyan Gherwa Pallu Laao Tum Janhaar 
Chaar Yaar Ko Saath Laao Aao More Dwaar 


Main Jogan Hun Tumhari, Madine Ki Piya 


Sakhiyaan More Taana Dewe Naam Ka Tere Mujhko 
Chod De Ghar Dar Jogan Ban Kar Aaoon Tere Dwaar 


Main Jogan Hun Tumhari, Madine Ki Piya 


Choodiyan Pehnaai Naam Ka Tere Peer Ne Mujhko Aisi 
Laaj Rakho In Choodiyon Ki Tum, Karoon Main Solah Singhar 


Main Jogan Hun Tumhari, Madine Ki Piya 


Ishq-E-Nabi Mein Kho Yazdani Ye Hai Tera Singhar 
Mala Pehnaai Kalme Ki Ho Ja Tu Balhaar 


Main Jogan Hun Tumhari, Madine Ki Piya 

Mehboob-E-Kibriya Ki Yeh Majlis Hai Aae 
Qalbon Ko Noor Se Yahan Aakar Sajaeye 


Zikr-E-Khuda Wa Zikr-E-Nabi Ho Raha Hai Yahan 
Ke Noor Ki Baarish Hai Yahan Aake Nahaeye 


Laati Yahan Naseem Bhi Paygaam-E-Mustafa 
Aashiq-E-Mustafa Ho Tum Nabi Ke Janam Mein Jaaeye 


Saare Sitare Zikr Kare Kahkashan Kare 
Hooron Malak Wa Kudsiyon Ab Tum Bhi Aaeye 


Husn-E-Nabi Ki Roshni Majlis Mein Aagae 
Padhiye Darood Momino Tashrif Laaeye 


Hirni Bhi Arz Karti Hai Pyaare Rasool Se 
Mushkil Mein Hun Mein Pyaare Nabi Mujhko Chudaeye 


Padh Jaaye Nazar Gumbud-E-Khizra Pe Jis Ghadi 
Dil Ne Ishaara Kar Diya Sar Ko Jukhaeye 


Roze Ko Choomne Ko Jo Aate Hai Farishte 
Yazdani Peer Tum Bhi To Qurbaan Jaaeye 

Mehfil-E-Mustafa Hai Aao Aye Momino Tum 
Mehbool-E-Khuda Hai Yeh Samjo Aye Momino Tum 


Baadaj Khuda Karo Tum Zirke Rasool Hardam 
Shamshudduha Yehi Hai Aao Aye Momino Tum 


Yeh Aamina Ka Jaya Quraan Leke Aaya 
Meraj Mein Bulaya Aao Aye Momino Tum 


Khaatir Banaya Unke Saaya Zamaana Unse 
Rehmat Kibriya Hai Aao Aye Momino Tum 


Nisbat Hai Iski Humko Kya Kya Mila Hai Dekho 
Ifaan Ka Dariya Hai Aao Aye Momino Tum 


Yazdani Peer Samjo Pyaare Nabi Ko Tum Bhi 
Mehfil Hai Yeh Unki Aao Aye Momino Tum 

Mere Mustafa Ka Shehar Hai Madina 
Nahin Shehar Koi Is Jaisa Madina 


Kahe Hooron Bilma Madine Chale Ab 
Nahin Shehar Jannat Mein Jaisa Madina 


Chalo Maikashon Ab Madina Basaaye 
Farishte Kare Aarzoo-E-Madina 


Madine Mein Hai Khaankaa-E-Muhammad 
Dua Karlo Kaabe Mein Jaaye Madina 


Khuda Ki Karimi Pe Kamil Yakin Hai 
Magar Silsila To Rahega Madina 


Khuda Jab Bhi Bheja Hai Yaseen Twaahaa 
To Bheja Hai Pehle Salaam-E-Madina 


Saba Dhundti Hai Goolon Se Jo Khushboo 
Hua Hukm-E-Bari Chale Jaa Madina 


Tu Kya Nath Likhta Hai Aye Peer-E-Yazdan 


Tu Khushboo Mein Bas Jaa Chala Jaa Madina 

Milaad-Un-Nabi Aae Hai Apne Nabi Ki Shaan 
Tashrif Laye Hai Yahan Sab Khalak Ke Mehmaan 


Paida Kiya Zamaane Ko Sadke Mein Aapke 
Quraan Mein Dikhaya Khuda Ne Nabi Ki Shaan 


Yeh Saari Ummaton Ke Jo Rehbar Bana Diya 
Sehra Naseem Chaand Sitare Saja Diya 


Yeh Waadiyan Jo Ishq Ki Lehraa Rahi Hai Aaj 
Sehra Naseem Kehkashaan Sab Hai Inhi Ki Shaan 


Hai Aaj Dhoom Sakhre Kaynaat Ki 
Hooren Bhi Rashke Karti Hai Aaj Raat Ki 


Shaitaan Hogaye Hai Sabhi Aaj Pareshaan 
Salleala Ko Bheja Hai Noori Hai Unki Shaan 


Shamshudduha Ne Aisa Karam Humpe Kardiya 
Saare Jahan Mein Noor Ki Shama Jaladiya 


Jo Kushta Dil Le Ke Chale Jaye Madina 
Yazdani Noor Bharte Hai Yeh Hai Nabi Ki Shaan 


Back To Index 


Kalaam E Yazdani 


25 


Kalaam E Yazdani 


Mohammad Mustafa Ke Chaahane Walon Ka Kya Kehna 
Sitaron Se Bhi Behtar Hai Ye Dewaano Ka Kya Kehna 


Mohammad Mustafa Ke Dekhlo Darjaat Tum Yaaro 
Ki Naalaen Arsh Aazam Par Chali Jaati Hai Kya Kehna 


Mohammad Mustafa Ki Shaan-E-Aqdas Ko Na Samjhoge 
Yeh Khatmul Ambiya Hai Shamshudduha Hai Unka Kya Kehna 


Sitare Jukh Rahe Hooren Bhi Karti Salaam Unko 
Ki Jannat Rahi Jibrael Sadke Jaye Unko Kya Kehna 


Gaye Jab Arsh Par Hazrat To Khilwat Mein Kiye Baatein 
Ki Kya Tha Raaz Bulwaya Khuda Ne Unko Kya Kehna 


Na Poocho Unka Darja Dekhlo Quraan Mein Yaaro 
Kare Taarif Unki Shaan Mein Har Para Unka Kya Kehna 


Ki Baitullah Pe Chadaya Bilal Aur Di Azan Usne 
Azan Di Dekh Kar Apne Nabi Ko Unka Kya Kehna 


Gaye Roze Pe Hazrat Mustafa Ke Chaahane Wale 
Tasdeek Chashmenam Hai Peer Yazdani Ka Kya Kehna 

Mustafa Ka Farera Zameen Aasman Par 
Hai Roshan Sitara Zameen Aasman Par 


Andhera Tha Duniya Mein Aane Se Pehle 
Hua Ab Ujaala Zameen Aasman Par 


Farishte Padhe Nath Dar Par Tumhare 
Bulaya Khuda Ne Tumhe Aasman Par 


Mile Bikh Jo Bhi Dare Mustafa Se 
Bana Woh Shahensha Tere Aastan Par 


Sitaron Ki Jhurmut Bhi Padhti Hai Naate 
Jhuke Shams Qamar Bhi Tere Aastan Par 


Madina Hi Firdos Hai Peer-E-Yazdan 
Hai Zikr-E-Muhammad Zameen Aasman Par 

Mustafa Ki Karimi Chale Hashr Mein 
Mustafa Ka Tasavoor Rahe Kabr Mein 


Jane Rehmat Hamaari Khabar Lijiye 
Ab To Humko Madina Bulaa Lijiye 


Aap Daata Hai Main Mangta Khada Dwaar Par 
Ab To Kaasa Humaara Bhar Dijiye 


Hum To Aasi Gunaahgar Hai Ummati 
Aap Hum Par Reham Ki Nazar Kijiye 


Aap Allah Ke Khaas Mehboob Hai 
Wagt Sakraat Jalwa Dikha Dijiye 


Ahad-O-Ahmed Ke Darmiyan Jo Meem Hai 
Iska Parda Zarasa Hata Dijiye 


Mehshar Mein Jab Farera Udhe Aapka 
Peer Yazdani Ko Bhi Bula Lijiye 

Nabi Ki Shaan Aala Hai, Nabi Jo Hum Pe Bheja Hai 
Ye Paigambar Nirala Hai, Nabi Jo Hum Pe Bheja Hai 


Khuda Ne Aisa Darja Deke Hum Par Unko Bheja Hai 
Ye Irfani Nazaara Hai, Ye Quraan Dekar Bheja Hai 


Sitara Ganj-E-Magfhi Ka, Jo Chamkaya Mere Dil Mein 
Ke Kunto Kanziyam-W-Magfhiyam Samjane Bheja Hai 


Tafaqqur Jannat-W-Dozak Ka Kyon Ummat Ke Dil Mein Ho 
Ye Bakshish Karne Aaya Hai, Ya Bakshish Kar Ke Bheja Hai 


Nikaala Aisa Moti, Jo Ke Chamkaye Zamaane Ko 
Kiya Aashiq Tera Mehboob, Yazdani Ko Bheja Hai 

Nakaabh Uthado Mere Payambar 
Dilon Mein Naksha Banaaenge Hum 
Tere Karam Ka Jo Aks Lengen 

Isiko Dil Mein Basaaenge Hum 


Yateem Ka Dil, Garib Parvar 

Hai Saari Duniya Ke Aap Rehbar 
Payambaron Ke Hai Tum Payambar 
Tumhi Ko Dil Mein Basaaenge Hum 


Teri Chamak Bijli Ne Liya Hai 

Tera Hi Rang Phoolon Ne Liya Hai 
Tu Saare Dukhiyon Ka Dardmaan Hai 
Dilon Ke Chaalon Ka Tu Hai Marham 


Tu Saare Nabiyon Mein Taaj Wala 
Tera Lakabh Hai Meraaj Wala 
Dehron Haram Ka Tu Raaj Wala 
Dilon Jigar Ko Jhuka Rahe Hum 


Tu Shakle Rehman, Tu Shakle Quran 
Teri Karimi Ki Baat Kya Hai 

Pyaare Payambar Hai Dil Ke Darmaan 
Dukhon Mein Apne Pukaarte Hum 


Ke Peer Yazdani Hosh Mein Aa 
Nashe Mein Itna Na Tu Bhi Khojaa 
Haramse Apna Tu Sar Uthaale 
Dare Nabi Par Bula Rahe Hum 

Kalaam E Yazdani 
Peelaaya Jaam-E-Karam Se Jo Ya Rasool Allah 
Shoomar Karliya Khadim Mein Ya Rasool Allah 


Nazaara Gumbad-E-Khizra Ka Aur Jaali Ka 
Hate Nazar Na Kabhi Meri Ya Rasool Allah 


Naseem Khushboo Liye Jaa Rahi Hai Gumbad Se 
Parinde Chumte Jaate Hai Ya Rasool Allah 


Nisar Hone Ko Dil Chaah Raha Hai Mera Bhi 
Jo Hukm Ho To Main Chumoon Lehad Ya Rasool Allah 


Jo Nagsh Kafe Paa Bhi Mujhko Dikh Jaaye 
Chupaaloon Khaak Ko Palkon Mein Ya Rasool Allah 


Buland To Main Le Aaya Naseeb Roz-E-Azal 
Jab Hi Shareek Is Ummat Mein Hun Ya Rasool Allah 


Tumhare Dar Ki Gadaae Mujhe Ab To De Do 
Dafan Madine Mein Yazdani Ho Ya Rasool Allah 

Pyaar Se Agar Humae Pilaoge 
Mast Bekhud Humae Banaoge 


Apni Nazaro Se Shah Batha Tum 
Jaam Wehdat Ka Jab Pilaoge 


Garcho Makbool Ho Dua Meri 
Fhir Madina Humae Bulaoge 


Ishq Aisa Diya Piya Humko 
Mar Ke Jeena Humae Sikhaoge 


Apne Anwaar Ab To Diklaao 
Kab Khuda Se Humae Milaoge 


Hashr Mein Hoga Jab Hisaab Nabi 
Apne Daman Mein Tum Chupaoge 


Jab Ke Jannat Mein Jaae Ummat Sab 
Peer-E-Yazdani Ko Bulaoge 

Pyaare Rasool Kya Hai Tere Aastaan Ki Baat 
Roh Roh Ke Chumte Hai Teri Maikade Ki Baat 


Ae Shah Rang Laae, Tere Jaam Ki Jhalak 
Khalak-E-Khuda Nisar Kya Hooron Malak Ki Baat 


Rashke Qamar Hai Sehra, Naseem Aur Bulbule 
Karte Hai Ye Jamaal-E-Rukhe Mustafa Ki Baat 


Irfan Ki Wadiyon Mein, Tere Husn Ke Charche 
Allah Bhi Karta Hai Mere Mustafa Ki Baat 


Zaiba Nahin Munafiko, Munkir Ki Reliyan 
Mooh Mein Nahin Zuban Jo Kare Mustafa Ki Baat 


Aajaao Sab Samajh Ke, Madine Ki Raah Par 
Hakh Ki Zuban, Badrudduja, Shamshudduha Ki Baat 


Peer Yazdani Samajte Hai, Sab Jod Tod Ko 
Milkar Kare Ae Momino, Aehle Quran Ki Baat 

Kalaam E Yazdani 


Rasool Allah Ab To Lajh Rakhlo Apni Ummat Ki 
Zamaana Tang Hai Tariqh Hadh Hoti Hai Zulmat Ki 


Nazaare Ab To Ho Jaye Tumhari Apni Rehmat Ke 
Khuda Ke Noor Ho Tum To Khabar Lo Apni Ummat Ki 


Tumhari Noor Ki Wadi Mein Kho Jaye Ye Ummat 
Khuda Ke Noor Ke Darya Mein Kashti Teri Ummat Ki 


Rasool-Allah ! Allah Se Dua Kar Di Jiye Bakshish Ki 
Khuda Bhi Aap Ki Suntaa Hai Bakshish Ho Gayi Ummat Ki 


Tumhare Darya-E-Rehmat Mein Kashti Daldi Hum Ne 
Tumhare Naam Se Darya Tiraaye Kashti Ummat Ki 


Farz Ka Waasta Namaazon Ki Dawat Dete Firte Hai Ghar Ghar 
Tamaami Sunnaton Se Hat Gaye Ummat Hai Ye Kiski 


Na Ziyaarat Kabr Ki Jaye, Ungooten Choomna Mushkil 
Amaama Se Mana Karte Hai Ye Ummat Hai Kiski 


Pareshaan Peer-E-Yazdani Dua Hai Ya Rasool-Allah 
Amal Sunnat Pe Bhi Ho, Samajh Mein Aaye Hum Sab Ki 

Rasool-E-Paak Ka Jalwa Dikha De Aye Khuda Humko 
Nigaah-E-Luft Se Pyaala Pila De Aye Khuda Humko 


Rasool-Allah Ab To Jholi Meri Bhar Dijiye Shaha 
Jo Sadka Karbala Ka Hai Woh Dilwa Dijiye Humko 


Yeh Kehta Hai Mera Dil Gumbad-E-Khizra Mein Haazir 
Lagakar Kalma-E-Tayyab Ke Par Udh Jaane De Humko 


Tumhaare Husn Ka Naksha Jama Jata Hai Dil Mein Jo 
Nigaahe Yaar Se Ek Jaam Pilwa Dijiye Humko 


Ilahi Yaar Ka Naksh-E-Qafepa Jab Nazar Aaye 
To Sajda Karne Ki Taufik Zara Dedena Humko 


Madari Jaam Pi-Pi Kar Main Mastana Hua Aisa 
Ki Ab Tu Qadri, Chisti Ka Dewaana Bana Humko 


Peer-E-Yazdani Tera Banda Hai Naakis Aye Mere Maula 
Tere Anwaar-E-Noorani Dikha De Aye Khuda Humko 

Saare Jahaan Ke Rehbaro Barhak Bane Hai Aap 
Khatm-E-Rasool Banaye Nabi Inko Dekhiye 


Aaye Nabi Na Koi Zamaane Ab Yahan 
Quraan Leke Aaye Nabi Inko Dekhiye 


Wehdaaniyat Ka Raaz Bataya Hai Aap Ne 
Meraj Mein Bulaya Khuda Inko Dekhiye 


Saare Jahan Mein Se Pyaare Muhammad Ki Shaan Hai 
Jannat Ko Bhi Sajaya Nabi Inko Dekhiye 


Taaj-E-Shafa At Pehen Ke Aaye Hai Ab Yahan 
Ummat Ko Bakash Waye Nabi Inko Dekhiye 


Khaak-E-Madina Choom Ke Aaye Hai Hind Mein 
Yazdani Peer Aao Zara Inko Dekhiye 

Sab Kuch Bana Diya Hai Tumhari Nigaah Ne 
Mehfil Ko Saja Diya Hai Tumhari Nigaah Ne 


Yeh Kya Bana Diya Hai Tumhari Nigaah Ne 
Jalwa Dikha Diya Hai Tumhari Nigaah Ne 


Naakis Nigaah Thi Meri Kuch Bhi Khabar Nahin 
Arsh-E-Bari Dikha Diya Hai Tumhari Nigaah Ne 


Mehshar Mein Bhi Daaman-E-Rasool Hath Mein Rahe 
Anwaar-E-Mustafa Hai Humaari Nigaah Mein 


Allah Ki Rehmat Pe Bharosa Karo Zaroor 
Batha Ka Chaand Dekha Tumhari Nigaah Mein 


Hooron Ko Aarzoo Hai Ki Jannat Mein Aaye Jo 
Dekha Hai Mustafa Ko Tumhari Nigaah Ne 


Noor-E-Khuda Se Tum Ko Banaya Hai Ya Nabi 
Saaya Nahin Dekha Hai Humaari Nigaah Ne 


Noori Bashr Hai Aapka Hai Naam-E-Mustafa 
Peer-E-Yazdani Banaaya Tumhari Nigaah Ne 

Kalaam E Yazdani 
Sarkaare Madina Ke Dar Par, Sajdon Ko Sajaane Aaya Hun 
Ek Dard Bharaa Lekar Dil Is Dil Ko Sajaane Aaya Hun 


Ae Noor-E-Khuda Mehboob-E-Khuda Ae Shamshudduha Ae Badrudduja 
Hai Arsh-E-Bari Ke Sitare Tum, Sarkaar Mein Haazir Aaya Hun 


Hai Ishq-E-Nabi Jinke Dil Mein, Anwar Se Dil Bhar Do Inke 
Hai Sab Ye Deewane Pyaare Nabi, Darbaar Mein Haazir Aaya Hun 


Is Noor Bhari Majlis Ke Siwa, Main Jaaoon Kahaan Main Jaaoon Kahaan 
Ab Dast-E-Karam Badah Do Zarah, Main Khwaar Main Haazir Aaya Hun 


Hai Peer Mera Madaar Allah Wa Qadri Aur Chisti Bhi 
Ye Ishq-E-Nabi Ke Deewane Hai, Har Baar Mein Haazir Aaya Hun 


Jo Dast Mein Mere Haath Diye, Main Dum Ko Sajaaya In Sab Ko 
Yazdani Tumhara Khaak Pa Hai, Gam Khwaar Mein Haazir Aaya Hun 

Shaan-E-Khuda Hai Shaan-E-Muhammad, Sallallaho Alaihi Wasallam 
Qauno Makaan Hai Noor-E-Muhammad, Sallallaho Alaihi Wasallam 


Tere Khatir Duniya Banaaie, Hooron Malak Jannat Ko Sajaaie 
Shama-E-Wahedat Tumne Jalaie, Sallallaho Alaihi Wasallam 


Saare Nabiyon Ke Hai Bani, Surat Le Aa-E-Rehmani 
Hakh Ne Tumhari Ki Mehmaani, Sallallaho Alaihi Wasallam 


Ganje Khafi Ka Raaz Bataya, Nah-No-Akrabh Bhi Samjhaya 
Sehra Shafaat Ka Le Aaya, Sallallaho Alaihi Wasallam 


Toor Mein Moosa Waz Soone Hai, Bi Mariyam Isa Ko Jane Hai 
Dehron Haram Ke Aap Dhani Hai, Sallallaho Alaihi Wasallam 


Batha Ke Aaka Ho Humaare, Kalma Padhte Hai Hum Saare 
Sajda Kare Sab Chaand Sitare, Sallallaho Alaihi Wasallam 


Deen Ka Danka Aap Bajaae, Sehra Naseem Ko Aap Sajaae 
Yazdani Ko Aap Banaae, Sallallaho Alaihi Wasallam 

Kalaam E Yazdani 
Shah-E-Batha Ke Dwar Chale Hai, Apne Dil Mein Basaane Ki Khaatir 


Hum To Ro Ro Ke Arz Karege, Apne Isiyan Dhulane Ki Khatir 


Ya Nahi Ab Karam Mujh Pe Kardo, Noor-E-Haq Se Mere Dil Ko Bhardo 
Ahmedi Roshni Ki Kiran Ho, Apne Dil Mein Basaane Ki Khaatir 


Hind Se Chal Ke Aaya Hun Shaha, Dil Mein Armaan Layaan Hun Shaha 
Apni Rehmat Mein Mujhko Chupalo, Khaake-Paa Aagaya Iski Khaatir 


Aap Meraj Ke Mehmaan Ho, Hashr Mein Aap Dulha Bane Ho 
Saare Nabiyon Ke Sartaaj Tumho, Baksh Dega Khuda Iski Khaatir 


Hooron Gilma Ki Hasrat Ho Poori, Paas Ho Jaye Jannat Ki Doori 
Bakshwaaenge Ummat Ko Poori, Hashr Hoga Barpa Iski Khaatir 


Ya Nabi Zaraae Khaak Tera, Kushta-E-Dil Ko Lekar Ke Aaya 
Ya Nabi Peer Yazdan Ki Sunlo, Do Makaam Ab Charago Ki Khaatir 

Ghar Ghar Machi Hai Aaj Dhum Shah-E-Umam Shah-E-Umam 
Tashrif Laao Ho Karam Shah-E-Umam Shah-E-Umam 


Tera Karam Samjhege Hum Hai Bari Taala Ka Karam 
Kalma Tera Padhte Hai Hum, Shah-E-Umam Shah-E-Umam 


Hooron Malak Arshon Falak, Kaabe Se Bhi Batha Talak 
Humko Nahin Vehmo Feham, Shah-E-Umam Shah-E-Umam 


Zeenat Tumhari Arsh Par, Saara Jahan Hai Farsh Par 
Aisa Nahin Koi Bashar, Shah-E-Umam Shah-E-Umam 


Hirni Kare Tumse Kalam, Aur Jabal Bhi Karta Salaam 
Saare Imamo Ke Imam, Shah-E-Umam Shah-E-Umam 


Teri Falak Par Shaan Hai, Munkir Sabhi Hairan Hai 
Shahid Tera Quraan Hai, Shah-E-Umam Shah-E-Umam 


Tukde Kiye Jab Chaand Ke, Suraj Uthaaya Shaan Se 
Ki Guftugu Rehman Se, Shah-E-Umam Shah-E-Umam 


Gaaye Taraane Kehkashan, Rab Ne Banaae Aisi Shaan 
Saare Jahan Ka Tu Hi Dum, Shah-E-Umam Shah-E-Umam 


Yazdani Peer Hai Khaaksar, Yeh Bhi Hua Tum Par Nisaar 
Milne Ko Yeh Hai Bekaraar, Shah-E-Umam Shah-E-Umam 

Shamma Jalaao Pyaare Muhammad Ki Yaad Mein 
Qurban Jaao Shah Muhammad Ki Yaad Mein 


Har Dum Namaz-E-Hukme Khuda Hai Ada Karo 
Sajde Sajaao Apne, Muhammad Ki Yaad Mein 


Mehfil Hai Ye Noorani-E-Zikre Rasool Hai 
Kalbon Ko Tum Sajaao, Muhammad Ki Yaad Mein 


Karta Hai Zikr Hakh Bhi Farishton Ke Samne 
Quran Mein Lika Hai, Muhammad Ki Shaan Mein 


Karte Hai Zikr Sabhi, Darood-O-Azaan Mein 
Jaate Hai Sabh Madine, Muhammad Ki Yaad Mein 


Sher-E-Khuda Wa Fatima Zohra Ko Dekh Ye 
Qurban Kya Kiya Hai, Muhammad Ki Yaad Mein 


Girvi Rakha Hasan-Wa-Hussain Ko Ek Din 
Dooba Suraj Uthaya, Muhammad Ki Yaad Mein 


Dekho Zara Ye Ishq-E-Muhammad Ki Jhalkiyan 
Yazdani Peer Bhi, Muhammad Ki Yaad Mein 

Kalaam E Yazdani 
Tammana Hai Aisi Madina Jaake Basjaaoon 


Ki Chodo Hind Ko Ab To Madina Jaake Basjaaoon 


Karimi Hi Karimi Hai Madine Ki Fizao Mein 
Chalo Jaldise Aye Logon Madina Jaake Basjaaoon 


Dare Mehboob Ko Jaakar Ke Jhaadoon Apni Palkon Se 
Ki Naino Mein Rachaaloon Dur Paaoge Basjaaoon 


Ki Hasrat Jo Bhi Hai Jaakar Mitaale Ja Madine Mein 
Yeh Jannat Ka Bagicha Hai Madina Jaake Basjaaoon 


Ki Kalma Jo Muhammad Ka Hai Basaalon Apne Seene Mein 
Ki Hoga Qalb Bhi Roshan Madina Jaake Basjaaoon 


Ki Jannat Mustafa Ka Shehar Hai Aye Peer Yazdani 
Ki Jannat Mein Madina Hai Kahan Tum Jaake Basjaaoon 

Tasvir-E-Muhammad Nazar Aayegi 
Gam Ki Aandhi Jo Aaye To Tal Jayegi 


Unki Ulfat Ki Kaliyan Jo Khil Jayegi 
Saba Khushboo Pasine Ki Le Aayegi 


Mustafa Rooh-E-Rehmat Hai Har Haal Mein 
Rooh Jab Jayegi Dekhkar Jayegi 


Ya Muhammad Ya Muhammad Pukara Karo 
Kashti Gar Hai Bhanwar Mein Nikal Jayegi 


Apne Mehboob Ko Hakh Ne Darja Diya 
Unke Aashiq Se Dozak Bhi Jal Jayegi 


Pyaare Mehboob Par Bhejo Darood-O-Salaam 
Saari Ummat Ki Bigdi Bhi Ban Jayegi 


Jab Madine Mein Roze Pe Ho Sab Khade 
Baat Jo Kuch Bhi Hona Hai Ho Jayegi 


Mustafa Ki Karimi Chale Hashr Mein 
Saari Mehshar Ki Taklif Tal Jayegi 


Zikr-E-Haq Aur Darood-O-Salaam Tum Padho 
Kabr Mein Roshni Ki Kiran Aayegi 


Hai Karam Peer-E-Yazdani Par Aye Khuda 
Hashr Mein Baat Unki Bhi Ban Jayegi 


Back To Index 


Kalaam E Yazdani 


44 


Teri Shaan Aala Hai Ae Kamli Wale 
Tu Sab Se Niraala Hai Ae Kamli Wale 


Tu Zaat-E-Karimi Se Paidah Hua Hai 
Tu Noorie Hai Noor-E-Khuda Kamli Wale 


Ek Teri Ada Se Hua Chaand Bhi Shak 
Padha Kalma Pathar Ne Ae Kamli Wale 


Khuda Ne Bulaaya Tha Mairaj Jab 
Mila Noor Se Noor Ae Kamli Wale 


Pasine Se Tere Gulon Ne Li Khushboo 
Ke Bijli Ne Bhi Li Chamak Kamli Wale 


Ye Kafir-W-Mushriq Huae Tum Pe Shayda 
Ke Le Aae Imaan Ae Kamli Wale 


Tu Gange Khafi Aur Irfaan Tu Hai 
Zubaan Teri Quraan Hai Ae Kamli Wale 


Ye Jitne Hai Sab Jaam Tujh Se Bane Hai 
Tu Saaki-E-Zamaana Hai Ae Kamli Wale 


Tere Noor Ne Di Chamak Mujhko Aisi 
Ke Yazdani Chamka Diya Ae Kamli Wale 

Kalaam E Yazdani 
Tumse Nazare Jab Mili Fauran Main Dewana Hua 


Ya Rasool-E-Paak Dil Ab Mera Mastana Hua 


Aap To Noori Shama Hai Keh Diya Hai Kibriya 
Aap Par Saara Zamaana Jab To Parwana Hua 


Aaye Jibrael Alaihissalaam Jab Bheja Darood Salaam 
Yaane Ke Allah Ka Yeh Tum Pe Nazraana Hua 


Kya Adab Se Aaye Hai Jab Jab Jibrael-E-Amin 
Yani Behad Aap Par Jibrael Dewana Hua 


Chal Diya Lekar Rasool-E-Paak Ko Shijre Talak 
Teharne Jab Woh Lage Tab Hukm-E-Shahana Hua 


Kya Hua Jibrael Tu Chal Mere Aage Humnashin 
Arz Ki Jal Jaae Par Ab Mera Sharmana Hua 


Dekha Yeh Sara Nazaara Peer-E-Yazdani Ne Jab 
Aashiq-O-Mashooq Ka Ab Ye Bhi Afsana Hua 

Ya Nabi Ya Nabi Fakhr-E-Duniya-W-Deen 
Aapki Shaan Hai Fakhr-E-Paigambari 


Hashr Barpa Hua Aaye Batha Ke Shah 
Shoro-Gulafir Hua Ya Nabi Ya Nabi 


Aasiyon Ki Taraf Dekhkar Mustafa 
Rab Tha Jalwa Numaan Aapne Ki Dua 
Khush Huae Ummati Ya Nabi Ya Nabi 


Shaan Hai Rehmati Rab Ne Dikla Bhi Di 
Aur Hukm Hua Sunlo Pyaare Habib 
Baksh Di Ab Sabhi Ya Nabi Ya Nabi 


Gamzada Hai, Gada Hai, Gunahagar Hai 
Aap Rehbar Hai Aur Rab Ke Dildar Hai 
Sunlo Ab Ya Nabi Ya Nabi 


Shams Bhi Kehraha, Doob Kar Bhi Utha 
Hukm Paya Tera Rab Ka Farman Tha 
Shaan Hai Akbari Ya Nabi Ya Nabi 


Chaand Ne Yeh Kaha Jab Ishara Kiya 
Main Do Tukde Hua Aap Batha Ke Shah 
Peer Yazdani Kahe Luhabe Zehan 

Kar Ata Pairhan Ya Nabi Ya Nabi 

Kalaam E Yazdani 


Zahe Naseeb Muhammad Ka Aastana Mila 
To Samaj Mein Aagaya Insaan Ja Khuda Se Mila 


Na Paya Gar Dar-E-Ahmed To Ahad Kaise 
Hazaar Sajde Kare Dil Ko Dil Ruba Na Mila 


Namaaz-E-Ishq Mein Sajde Kayaam Hote Kahan 
Zara Sa Jhuk Gaye Jhukte Hi Apna Yaar Mila 


Kayaam Hi Isi Barzakh Mein Usne Aan Kaha 
Sanam Khane Mein Sanam Apna Sanam Aan Mila 


Khuda Ke Husn Ka Kaise Khulasa Main Kardoon 
Ki Qaid Khaane Mein Shariyat Ke Apna Yaar Mila 


Main Tahoora Muhammad Ke Naam Ki Peelo 
Ke Apne Naam Se Sajde Ko Ahetaram Mila 


Padhon Namaaz Tum Aisi Na Phero Usme Salaam 
Ke Peer Yazdani Aisa Hi Tum Ko Jaam Mila 

Kalaam E Yazdani 
Zikr-E-Rasool Karlo Zara Dilse Momino 
Karlo Uneh Kabool Zara Dilse Momino 


Roze Namaz Unki Ada Hai Ye Jaanlo 
Sunnat Ko Tum Kubool Karo Dilse Momino 


Quraan Ki Tum Baat Karo Aur Hadis Ki 
Dil Mein Zara Mohabbat Nahin Sunlo Momino 


Kehte Hai Ye Hum Jaise Rasool Kya Hai Khajaalat 
Kehte Fihre Nadaan Ye Tum Sunlo Momino 


Padhte Nahin Darood-O-Salaam Se Manaah Kare 
Kehte Hai Ye Musalmaan Zara Sunlo Momino 


Farze Khuda Ke Koi Bhi Munkir Nahin Suno 
Munkir Hai Ye Rasool Zara Sunlo Momino 


Roze Namaz Kisne Diye Dilse Poochlo 
Inko Nahin Pehchaan Zara Dilse Momino 


Aal-E-Rasool Mein Hai Bade Peer Bhi Suno 
Khwaaja Ki Na Pehchaan Unhe Sunlo Momino 


Niyaze Karo Na Dargaah Par Jaao Mana Kare 
Kahte Fihre Nadaan Zara Sunlo Momino 


Samjaye Peer Yazdani Samjhe Nahin Zara 
Masle Ki Na Pehchaan Inhe Sunlo Momino 

Kalaam E Yazdani 


IRFANI KALAAM 


Kalaam E Yazdani 


Abd Aur Mabood Ko Samjho To Ek Insaan Hai 
Yani Is Duniya Mein Aao To Ab Insaan Hai 


Kya Haqeeqat Hai Hamari Fhir Humae Jaana Wahan 
Rab Se Milne To Aao To Ab Insaan Hai 


Shaan-E-Haq Ko Dekhiye Padhlo Namaz Karlo Tawaf 
Aur Zamzam Ka Maza Kaisa Nasha Pehchaan Hai 


Rehmat-E-Bari Ka Hota Hai Nuzul Haji Pe Sab 
Noor Ki Baarish Se Dil Hai Paak Ab Insaan Hai 


Ab To Rehmat Ke Khazine Mein Chale Jaate Hai Hum 
Yaani Tum Samjho Madine Mein Chale Jaate Hai Hum 


Saare Nabiyon Ke Nabi Allah Ke Mehboob Hai 
Hajiyon Kya Hai Karimi Unke Tum Mehmaan Ho 


Haq-E-Taala Ka Nazara Dekhkar Aaye Hai Hum 
Aur Madine Ki Tahoora Ki Humae Pehchaan Hai 


Khasta Dil Hai Peer-E-Yazdani Sataao Inko Mat 
Warna Kehdege Habib-E-Paak Ke Mehmaan Hai 

Kalaam E Yazdani 


Adam Se Banaya Hawwa Ko, Adam Hawwa Ke Kya Maane 
Yeh Husn Dikhana Tha Usko Kar Kar Ke Bahane Kya Maane 


Woh Ho Gaya Shaida Khud Hi, Ek Baat Jo Usko Yaad Aae 
Yeh Saari Rachani Thi Duniya, Kar Kar Ke Bahane Kya Maane 


Ahad To Hai Ahmed Bhi Bana, Adam Kehlaya Yeh Samjho 
Ab Parda Liya Hai Meem Ka Woh Kar Kar Ke Bahane Kya Maane 


Dozak Se Daraya Tune Humae, Jannat Ki Basharat Di Humko 
Ab Ganj-E-Khafi Mein Samaya Tu Kya Shakl Banaya Kya Maane 


Wahid Tu Tha Wahid Hi Raha, Is Mein Na Zubaan Hum Kholege 
Izhaar-E-Karam Jo Karna Tha, Ahmed Ko Banaya Kya Maane 


Har Shay Mein Samaya Husn Tera, Adam Ke Dum Mein Samaya Tu 
Izhaar Kiya Kalme Ne Sab, Burkhe Mein Tu Aaya Kya Maane 


Peer Yazdani Samjha Hai Tu, Yaseen Twaaha Ka Kya Matlab 
Min Fakro Fakri Wal Fakro Rabbi Yeh Baat Bataya Kya Maane 

Kalaam E Yazdani 


Aye Shauke Jabeen Deedar To Kar Kyon Sarko Jhukaya Karte Ho 
Mehboob Tera Dil Mein Baitha Deedar Ko Tarsa Karte Ho 


Kya Shan-E-Nabooat Dekhi Hai Kyon Baat Khuda Ki Karte Ho 
Nahno Akrab Samjhe Hi Nahi Mainkhwaar Ki Baatein Karte Ho 


Kya Ishq-E-Nabi Dil Mein Hai Tere Mehboob Khuda Ko Samjoge 
Deedar Khuda Gar Karna Hai Ikrar Ki Baatein Karte Ho 


Hai Nafas Tumhara Ammara Kyon Shak-W-Shuba Mein Padhte Ho 
Jab Chashme Nazar Tum Mein Hi Nahi Bekar Si Baatein Karte Ho 


Nahno Akrab Kunto Kanja Aur Ganj-E-Khafi Ki Baat Hai Kya 
Yaseen Twaaha Samjehi Nahi Izhaar Ki Baatein Karte Ho 


Yazdani Ko Tum Samjhe Hi Nahi Kuch Gaur To Karke Dekho Zara 
Kyon Behre Tulatum Mein Padhkar Gamkhwaar Ki Baatein Karte Ho 

Kalaam E Yazdani 


Chale Aaye Batakkar Hum Tere Mainkhane Mein Saaki 
Pila Aisi Mujhe Jiska Nasha Hardam Rahe Baaki 


Dare Jana Khula Sajda Kiya Maine Tujhe Hardam 
Pila Tu Jaam Bhar Bhar Ke Mera Tu Hai Sakhi Saaki 


Zamaane Mein Fhira Hardam Talaash-E-Yaar Mein Main Bhi 
Magar Dam Mein Teri Woh Shaan-E-Rehmat Mil Gayi Saaki 


Mila Har Jaam Mein Tera Tassavoor Dam-Ba-Dam Mujhko 
To Dil Sajda Sahu Karta Raha Hai Aye Mere Saaki 


Umar Saari Bitayi Thi Boothon Ke Ishq Mein Maine 
Sanma Ka Husn Jab Dekha To Booth Khud Hogaya Saaki 


Sanam Aaye The Mere Samne Lekar Rukhe Zaiba 
Nakab Apna Jo Sarkaya To Main Madhosh Tha Saaki 


Zamana Ho Mukhalif Fhir Bhi To Saaki Mera Hardam 
Ke Yazdani Bhi Hai Rashke Kamar Aisa Tera Saaki 

Kalaam E Yazdani 
Guruji Ke Paavn Dhune Jaaoon Re Main Manwa 


Paiyyan Padhoon Main Manaaoon Re Main Manwa 


Asha Lagaaoon Unse Bheek Karam Ki 
Chunariyan Main Prem Ki Rangaaoon Re Main Manwa 


Guru Dewe Bhiksha Irfan Ke Phoolwa 
Main Unhi Ko Dil Mein Basaaoon Re Main Manwa 


Dasi Banu Unki Choodiyan Main Pehnoo 
Prem Mein Main Kho Jaaoon Re Main Manwa 


Ishq-E-Guru Hi Ishq-E-Mohammadi 
Main Dhani Chunariyan Rangaaoon Re Main Manwa 


Yeh Shah Madar Ka Aisa Karam Hai 
Main Kalme Ka Rang Samjaaoon Re Main Manwa 


Ye Peer Yazdani Ka Jhanda Udhega 
Main Kalme Ki Naubat Bajaaoon Re Main Manwa 

Kalaam E Yazdani 


Husn Ke Jalwe Mein Dhalta Hai Mera Yaar Kabhi 
Kaabe Ki Chat Se Guzarta Hai Mera Yaar Kabhi 


Ahad-O-Ahmed Ki Hadon Se Bhi Guzar Jaata Hai 
Noor Ke Sanche Mein Dhalta Hai Mera Yaar Kabhi 


Ishq-E-Allah Mein Kho Jaate Hai Misle Mansoor 
Shams-O-Tabrez Ke Sanche Mein Dhalta Hai Mera Yaar Kabhi 


Kaun Si Hadh Hai Jise Paar Na Kiya Ho Isne 
La-Makaan Se Bhi Guzarta Hai Mera Yaar Kabhi 


Yun To Kehne Ko Yeh Insaan Ke Barzakh Mein Hai 
Rooh Ke Sanche Mein Dhalta Hai Mera Yaar Kabhi 


Saare Barzakh Mein Saraiyat Bhi Kar Jaata Hai 
Khoon Ke Dhaaron Mein Dhalta Hai Mera Yaar Kabhi 


Ab Madine Mein Bulalo Humae Sarkar Kabhi 
Ishg-E-Ahmed Mein Dubota Hai Mera Yaar Kabhi 


Husn Ishq Aur Maikhane Sab Hai Is Mein 
Peer Yazdani Ko Samajta Hai Mera Yaar Kabhi 

Kalaam E Yazdani 


Ishq Ki Wadiyan Hai Tu Husn Ka Aashiyan Hai Tu 
Parda Nahi Zara Bhi Ab Charo Taraf Ayaan Hai Tu 


Teri Nigaah-E-Naaz Mein Dehro Haram Basa Hua 
Dehro Haram Ko Jaaye Kyon Dekhoon Jidhar Udhar Hai Tu 


Saare Jahan Mein Tu Sanam Har Ek Nafas Mein Tu Basa 
Fhir Bhi Nazar Se Door Hai Sajda Karoon Kahan Hai Tu 


Tujh Par Hi Naaz Hai Mera Tu Hi Bata Main Kya Karoon 
Kaise Chupega Ab Sanam Mera To Bas Piya Hai Tu 


Shaan-E-Khudaae Dekhkar Dewana Hogaya Hun Main 
Kaise Karoon Juda Tujhe Dil Mein Jo Aagaya Hai Tu 


Peer Numa Sanam Tu Hai Aur Khuda Numa Bhi Hai 
Sheesha-E-Dil Ko Todh Mat Husn Ka Aaina Hai Tu 


Kalme Ki Shaan Dekhiye Tujhko Kya Ayaan Hai Ab 
Chilman Zara Hata Ke Dekh Kya Chupa Kahan Hai Tu 


Tere Karam Ki Wadi Mein Shabnam Ka Ho Nuzool Ab 
Yazdani Peer Ab Bata Kya Chupa Kahan Hai Tu 

Ishq Mein Yaar Ke Madhosh Huae Jaate Hai 
Karam Se Unhi Ke Rooh Posh Huae Jaate Hai 


Nigaah-E-Yaar Se Pee Hai Sharab-E-Illallah 
Uthaya Jaam To Padhkar Piye Hai Bismillah 


Teri Nigaah Ne Kiya Hai Mujhko Mastana 
Tere Hi Dam Se Hamdam Banaaye Jaate Hai 


Namaz Padhte Hai Peekar Teri Nigaah Se 
Peeye Bagyar Na Sajde Karaae Jaate Hai 


Haram Mein Jaate Hai Sajde Sajane Apne Sabhi 
Bagyar Rukun Na Namaz Padhaae Jaati Hai 


Namaz-E-Ishq Mein Sajde Na Kiye Jaate Hai 
Mohar Yeh Kalme Ki Dil Mein Lagaae Jaati Hai 


Peer Yazdani Samjha Chuke Hai Hum Sab Ko 
Badr-E-Irfan Mein Gote Lagaaye Jaate Hai 

Ishq-E-Nabi Mein Khona Hayat-E-Javidani 
Khud Ki Khudi Mitana Hayat-E-Javidani 


Qalb-O-Jigar Se Tu Kar Zikr-E-Khuda Hamesha 
Dil Ko Bana Rehmani Hayat-E-Javidani 


Duniya Ki Hirs Matkar, Karle Talaah-E-Rehbar 
Samjaaye Sheikh Tujhko Matkar Zara Nadani 


Irfan Ke Jharno Se Chan Chane Aa Rahi Hai 
Peele Nazar Se Isko Ho Door Pareshani 


Wahedaniyat Ki Maiki Dil Mein Lagan Lagalo 
Main Khwaar Hosh Mein Rahe Karna Na Tu Nadani 


Yeh Khaksaar Sadka Dil Se Peela Raha Hai 
Kalme Ka Jaam Sabko Deta Hai Yeh Yazdani 

Kalaam E Yazdani 


Ishq-E-Nabi Na Ho To Imaan Fhir Kya Hai 
Dil Mein Na Ho Mohabbat Quraan Fhir Kay Hai 


Pyaare Nabi Ko Dekho Kya Shaan Hai Banaae 
Mehmaan Bane Khuda Ke Munkir Sabhi Hairan Hai 


Kya Mustafa Ki Azmat Saare Jahan Ki Rehmat 
Jibrael Chumte Talwe Hooron Malak Ka Kya Hai 


Zulfe Ghataaye Rehmat Abroo Kaman-E-Kaba 
Khushboo Pasine Mein Hai Samaya Wahan Kahan Hai 


Ummat Teri Hai Aasi Kar Do Use Khalasi 
Sab Dhoondte Hai Tumko Ya Mustafa Kahan Hai 


Meraj Mein Khuda Ne Azmat Nabi Ko Bakshi 
Bakshaega Jise Tu Inkaar Fhir Kahan Hai 


Hasrat Bhari Nigaah Hai Pyaasi Hai Daad Ki Ye 
Yazdani Peer Aasi Tu Hi Bata Kahan Hai 

Kalma Tayyab Ka Hai Bhajan Apna 
Ganje Khafi Ka Saara Chalan Apna 


Pehle Kalme Mein Ha Hu Ko Samjho 
Fir Hai Kalma Hi Saara Badan Apna 


Sakhi Kyon Kar Kahoon To Dulhan Hai 
Tune Dekha Nahi Hai Balam Apna 


La Ilaha Kahkar Teharna Nahi 
Mustafa Ka Bhi Rakho Amal Apna 


Pehle Mangni Ki Mujko Talash Rahi 
Ab To Dhundti Hun Main Sajan Apna 


Sakhi Jo Kuch Tha Un Par Luta Baithi 
Sakhi Yeh Hi Nahi Hai Badan Apna 


Sakhi Yaseen Twaaha Mein Padhti Rahi 
Saamne Dekha Maine Sajan Apna 


Sakhi Raato Ko Har Dum Main Roti Rahi 
Ab To Saanso Mein Rehta Sajan Apna 


Sakhi Aise Balmwa Se Aankhen Ladi 
Sakhi Dil Ko Banaya Chaman Apna 


Mustafa Ke Mehal Mein Daakhil Hui 
Maine Dekha Hai Baitha Sajan Apna 


Jab Se Pehni Hai Maine Chunar Unki 
Peer Yazdani Jalaya Badan Apna 

Kalme Ka Goon Mera Peer 
Nafas Pe Maare Ye Shamshir 


Kalme Ki Kya Poocho Baat 
Kalma Hai Saara Kaynaat 

Shash Jehat Ka Raaz Fakir 
Kalme Ka Goon Mera Peer 


Chaar Anasir Ka Hai Raaz 

Shab Mein Jalwa Aur Meraj 
Pachchis Goon Ki Yeh Shamshir 
Kalme Ka Goon Mera Peer 


Ganj-E-Khafi Mein Hai Nukta 
Karlo Yakin Apna Pukhta 
Chaar Shirk Ki Hai Taaseer 
Kalme Ka Goon Mera Peer 


Kalme Mein Ha Hu Jo Hai 
Kalma Khud Tu Hi Tu Hai 
Kalma Saara Alamgir 
Kalme Ka Goon Mera Peer 


Kalme Ki Kali Jaane Koi 
Kalma Hai Muhammad Aur Ali 
Fatima Isme Hai Dilgir 

Kalme Ka Goon Mera Peer 


Chaar Shirk Kalme Ka Raaz 

Do Kufr Hai Razo Niyaz 

Kalme Se Khuda Khud Hai Zaahir 
Kalme Ka Goon Mera Peer 


Arsh-E-Muallah Par Kalma 
Teh Tussara Mein Hai Kalma 
Kalma Hai Jalwe Ki Nazir 
Kalme Ka Goon Mera Peer 


La Se Tum Nikal Jaao 
Illalla Mein Sama Jaao 
Yeh Hai Irfan Ki Tanveer 
Kalme Ka Goon Mera Peer 


Do Muhammad Chaar Allah 
Har Barzakh Mein Hai Aehlullah 
Kalma Irfani Taukir 

Kalme Ka Goon Mera Peer 

Kalma Hai Panch Rangi 
Mera Peer Hai Har Rangi 
Kalme Ki Samjho Tasveer 
Kalme Ka Goon Mera Peer 


Kalme Ki Karlo Tehkeek 
Peer Karayega Tasdeek 
Peer Yazdani Tu Hai Hakeer 
Kalme Ka Goon Mera Peer 

Kalaam E Yazdani 
Kalme Se Bana Hai Sara Jahan, Kalme Ki Kali Tum Kya Jaano 
Ahmed-W-Ahad Ka Raaz Hai Yeh, Kalme Ki Kali Tum Kya Jaano 


Kya Jaat-E-Nabooat Is Mein Hai Aur Jaat-E-Khuda Bhi Is Mein Hai 
Jannat Is Mein, Hooren Is Mein, Kalme Ki Kali Tum Kya Jaano 


Khushboo Is Mein Hai Nabiyon Ki Aur Noor-E-Khuda Bhi Is Mein Hai 
Duniya Is Mein, Akbaa Is Mein, Kalme Ki Kali Tum Kya Jaano 


Hai Is Mein Muhammad Aur Ali Aur Fatima Is Mein Peeda Hai 
Hai Is Mein Hasan Aur Hussain Bhi Khud, Kalme Ki Kali Tum Kya Jaano 


Hai Arsho Kursi Is Mein Aur Chand Sitare Is Mein Hai 
Hai Noor-E-Muhammad-W-Noor-E-Khuda, Kalme Ki Kali Tum Kya Jaano 


Ya Shah Madar Samjaaya Mujhe Is Duniya Mein Akbaa Mein Hai Kya 
Takhleeq Zamana Hai Kalme Se, Kalme Ki Kali Tum Kya Jaano 


Izhaar-E-Khuda Bhi Is Mein Mehboob-E-Khuda Aur Peer Bhi Hai 
Yazdani Liya Khushboo Iski, Kalme Ki Kali Tum Kya Jaano 

Khaki Barzakh Sirf Nahi Hai Is Mein Sab Kuch Paajaaoge 
Darpan Apna Dekhle Jhukkar Guru Darshan Hojawe 


Tan Ki Masjid Dil Ka Musallah Ki Bala Rukh Hoja 
Ishq-E-Guru Mein Khoja Premi Poori Namaz Hojawe 


Bhagat Guru Ka Aisa Banja Dil Mein Diya Jalaale 
Saans Ko Apne Burakh Banaale Tab Meraj Hojawe 


Sabse Pehle Ishq-E-Nabi Ho Pehle Isko Samjho 
Arsh-E-Bari Tak Rasaae Karlo Guru Darshan Hojawe 


Ikraar-E-Billisaani Kehte Rehte Ho Din Bhar 
Dil Se Jab Tasdiq Karoge Tab Momin Hojawe 


Dam Mein Kalo Madar Apna Nasooti Malkooti Se 
Jabrooti Tasdiq Kare Tab Guru Darshan Hojawe 


Pehle Apne Guru Ko Samjho Fhir Khud Ko Samjhoge 


Peer-E-Yazdani Ko Dekho Samajh Se Samajhdaar Hojawe 

Kalaam E Yazdani 


Khuda Ne Apni Rehmat Se Kiya Hai Admi Paida 
Jamal Apna Jo Dikhlaya Hai Kiya Hai Admi Paida 


Banaya Noor Se Shakl-E-Khuda Mehboob Farmaya 
Ki Husn-O-Ishq Ka Kushta Kiya Hai Admi Paida 


Banaya Maikada Saaki Bana Aur Rind Bhi Khud Hi 
Bana Kaba Kiya Sajda Hua Fhir Admi Paida 


Sanam Khane Mein Tu Buthkhane Mein Kabe Mein Bhi Tu Hi 
Yeh Sab Andaz Tera Hai Kiya Hai Admi Paida 


Ki Inni Jailun Fil-Ardhi Khalifa Kaha Tune 
Ke Nasl-E-Paak Se Aisa Kiya Hai Admi Paida 


Tera Woh Noor Hai Har Shay Mein Hota Hai Numaya Jo 
Banaya Shakl-E-Yazdani Kiya Hai Admi Paida 

Kiski Namaz Main Padhoon Kisko Banaoon Main Khuda 
Pehle Hi Bik Chuka Hun Main Pehle Bana Chuka Khuda 


Apni Jabeen-E-Naaz Ko Kaise Bataaoon Sajdagaah 
Saaki Ne Main Pila Diya Khud Hi Woh Ban Gaya Khuda 


Chehra Nabi Ka Dekhkar Mastana Ban Gaya Hun Main 
Teri Hi Nazar-O-Naaz Se Mujhko Dikha Diya Khuda 


Pehle To Mujhko Khauf Tha Dozak Ko Kyon Bana Diya 
Momin Ke Waaste Wahi Jannat Bana Diya Khuda 


Rehmat Ka Apna Dariya Jo Aisa Baha Diya Hai Woh 
Quraan Mein Khalifa Jo Apna Bana Diya Khuda 


Yazdani Yeh Sab Dekhkar Hairan Hogaya Hai Woh 
Sajda Kiya Sanam Ko Jo Dikhla Diya Mujhko Khuda 

Kalaam E Yazdani 
Kya Husn Tera Dekha Hai Aye Murshid-W-Maulaae 
Har Aaine Mein Hai Tu Hi Hum Hogaye Shaydaae 


Dekha Jamal Yaar To Chaae Thi Bekhudi 
Hai Mera Sanam Tu-Hi-Tu Aankhon Ki Benaae 


Kya Phool Khilaya Irfan Ke Dil Mein Tu 
Ab To Nakaab Uthade Aye Jalwa-E-Yaktaae 


Maikhane Mein Dekha Tha Bhar Bhar Ke Jaam Dete 
Peete Hi Rindh Yeh Sab Duniya Hai Tamashaae 


Waaez Ko Bulaya Tha Maikhane Mein Hum Ne Bhi 
Masjid Se Palat Aaya Aur Hogaya Shaydaae 


Kya Zikr Mein Jalte Hai Yeh Arif-E-Dana Jo 
Betab Jigar Inka Hai Arsh Par Benaae 


Nisbat Ki Aapse Hum Mashoor Hogaye Hai 
War-War Se Chut Gaye Hum Aur Hogaye Khanaae 


Jalwe Hazar Dekhe Yazdani Sanam Tune 
Ab To Inhe Dikha De Jo Hai Tere Shaydaae 

Kalaam E Yazdani 


Kya Tum Talaash Karte Ho Mere Sanam Ko Dekho 
Mujh Par Kiya Hai Kaisa Unke Karam Ko Dekho 


Woh Aaina Hai Aisa Sab Kuch Isi Mein Dekho 
Jab Dekh Loge Unko, Fhir Mat Kisi Ko Dekho 


Yeh Dast Dekhne Mein Kuch Aur Hi Dikhawe 
Iska Khulasa Tum Bhi, Quraan Hi Mein Dekho 


Qalb-O-Jigar Mein Inke Maikhana-E-Wehdat Hai 
Irfan Ka Darya Hai, Inki Nazar Mein Dekho 


Allah Ka Karam In Par, Aur Nazar-E-Mustafa Hai 
Pyaala Pee Jo Inka, Rehmat Khuda Ki Dekho 


Kya Darde Dam Hai In Mein Adam Ke Dam Ke Jaisa 
Har Dam Mein Bas Gaya Hai Rab Ka Karam Yeh Dekho 


Kya Bas Gaya Hai Dil Mein Wehdaniyat Ka Pyaala 
Zikr-E-Rasool Bhi Hai, Inke Qalb Mein Dekho 


Peer Hai Madar Mera, Daaro Madar In Par 
Taalib Hua To Kya Hai, Unke Karam Ko Dekho 


Main Qadri Hun Lekin Chisti Mera Barzakh Hai 
Aur Rooh Hai Madari, Pehle Sanam Ko Dekho 


Nazaron Mein Basaya Jo, Hargiz Na Bhulana Tum 
Yazdani Peer Tum Bhi, Apne Sanam Ko Dekho 

Kalaam E Yazdani 
Mere Dil Mein Tu Nahi To Kaun Hai Fhir Jalwagar 
Shaan-E-Rehmat Tu Nahi To Kaun Hai Fhir Jalwagar 


Main Mitoonga Mit Raha Hoon Aur Mitkar Ke Kahoon 
Shaan-E-Ishq Hai Haq Ka Haq Hai Tu Hi Tu Hai Jalwagar 


Kya Haqeeqat Hai Meri Main Kuch Nahi Sab Kuch Hai Tu 
Tera Barzakh Teri Rooh Fhir Kaun Hai Andar Jalwagar 


Qalb-E-Mustir Mein Tera Hi Noor Hai Roshan Sada 
Mera Maalik Mera Maula Hai Tu Hi Ab Jalwagar 


Kya Kahoon Kaaba Kalisa Kya Hajar Kya Shajar 
Jab Karoon Tera Fikr Har Shay Mein Hai Tu Jalwagar 


Wadiyan Kaisi Sajaae Tune Apne Husn Ki 
Aur Bahar-O-Bulbulo Har Shay Mein Hai Tu Jalwagar 


Peer-E-Yazdani Hai Tera Shokta Dil Yaa Madar 
Mere Haq Ki Roshni Kar De Jigar Mein Jalwagar 

Kalaam E Yazdani 
Mere Peer Ka Karam Hai To Mujhe Zara Na Gam Hai 
Tere Dast-E-Paak Ka Sadka, Jo Bana Mera Bharam Hai 


Main Phira Zamaana Saara, Na Mila Koi Jahaan Mein 
Tera Husn Mustafa Hai, Ye Karim Ka Karam Hai 


Tu Hai Sakhi-E-Zamaana Mujhe Jaam Ek Pilaade 
Mujhe Hosh Mein Na Laana, Mere Dil Mein Ye Weham Hai 


Tu Hata Zaraasa Chilman Main Nazara Karloon Tera 
Mere Nain Mein Samahja, Ke Hadhe Nazar Bhi Kam Hain 


Tu Woh Mehfil-E-Shama Hai Tera Noor Jagmagata 
Tu Hai Husn Ishg Dono, Ye Sare Niyaze Kham Hai 


Teri Har Nazar Mein Kaba Tere Jaam Mein Madina 
Tu Woh Aaeena Hai Mera, Mera Dum Tera Hi Dum Hai 


Shab-E-Wasl Peer-E-Yazdan Tu Zarah Na Hosh Khona 
Tera Yaar Hubahu Hai, Tera Bas Yahi Sanam Hai 

Kalaam E Yazdani 
Momin Ye Samajta Hai Kalme Ka Bayaan Kya Hai 
Ek Raaz Hai Yeh Pehna, Karne Ka Bayaan Kya Hai 


Kalme Ka Jo Shaydaae Quraan Ko Samajta Hai 
Quraan Mein Dekha, Kalme Ka Bayaan Kya Hai 


Adam Ka Dam Hai Kalma, Hawwa Bhi Hai Shaydaae 
Yeh Zikr Hai Noorani, Karne Ka Bayaan Kya Hai 


Yeh Lav Hai Ek Rehmani, Irfan Ki Wadi Hai 
Goom Hote Hai Momin Jab, Karne Ka Bayaan Kya Hai 


Kalma Hai Yeh Sab Rang Mein, Be-Rang Ko Pehchane 
Sab Rang Bhara Isme Be-Rang Ka Bayaan Kya Hai 


Arsh-E-Bari Pe Kalma, Jannat Bhi Kalma Hai 
Momin Ka Qalb Kalma, Samjhe Yeh Zama Kya Hai 


Yazdani Peer Samjhe Kalme Ki Haqeeqat Ko 
Khushboo Mein Basi Iski Karne Ka Bayaan Kya Hai 

Kalaam E Yazdani 
Mujhko Khayal-E-Yaar Ne Zer-O-Zabar Bana Diya 
Tere Jamal-E-Husn Ne Dehro Haram Chuda Diya 


Maikhana-E-Sanam Mein Aap Aakar Ke Dekhiye Zara 
Nazron Se Jo Bhi Pee Liya Saari Khudi Mita Diya 


Yun To Humae Aata Nahi Sajdon Ka Kya Shaoor Hai 
Naksh-E-Kadam Jo Paa Liya Sarko Wahin Jhuka Diya 


Sheesha-E-Dil Mein Aagaye Apna Jamal Dekhkar 
Dekhe Na The Jo Hum Kabhi Woh Bhi Humae Dikha Diya 


Masjid Mein Bhi Gaye The Hum Sajde Hazar Kar Liye 
Lekin Jamal-E-Yaar Ne Sajde Humae Bhula Diya 


Zahid Teri Namaz Mein Rukn Ada Kare Sada 
Aur Yehi Namaz-E-Ishq Ne Sajde Humae Bhula Diya 


Fikr Karo Na Hashr Ka Daman-E-Yaar Hath Mein 
Yazdani Peer Hosh Mein Jalwa Humae Dikha Diya 

Nazron Ki Nami Mujh Mein Aisi Sama Gayi 
Jab Dekhta Hun Dil Mein To Tasveer Aagayi 


Husn-E-Aziz Husn Ka Jalwa Dikha Zara 
Teri Nigaah Mast Mujhe Mastana Kar Gayi 


Lehra Rahi Hai Baag-E-Tammana Ki Jo Kaliyan 
Khushboo Dil-E-Mustar Mein Aakar Sama Gayi 


Padhta Tha Jo Namza Woh Kaafi Na Thi Mujhko 
Ab To Namaz-E-Ishq Mujhe Dewana Kar Gayi 


Mere Dil-E-Mustar Ki Masjid Mein Kaun Hai 
Jhukkar Jo Dekha Hai Teri Tasveer Aagayi 


Saare Andhere Mitgaye Kalme Aziz Ke 
Roshan Kiya Zameer Jo Bijli Chamak Gayi 


Yun To Tammana Thi Ki Jannat Mile Mujhko 
Dekha Jamal-E-Yaar Tammana Nikal Gayi 


Veerana Hogaya Hai Meri Duniya Ka Bagicha 
Lekin Massarrat Hai Meri Hasti Sanwar Gayi 


Yazdani Hai Yehi Wehdaniyat Ka Raaz 
Bigdi Jo Bigdi Thi Woh Bhi Wapas Sanwar Gayi 

Nazron Se Pilanewale Tum, Nazron Se Samana Bhool Gaye 
Jab Pyaala Pilaya Tha Tumne, Tab Sajda Karna Bhool Gaye 


Aankhon Ko Sharam Aajati Hai, Hum Gair Ka Mukhda Kyon Dekhe 
Jab Jalwanumaan Har Waqt Hai Tu, Tab Sajda Karna Bhool Gaye 


Sajde Bhi Hazaron Karte Hai, Par Dil Ko Karaar Aata Hi Nahi 
Maikhane Mein Aakar Jab Baithe, Tab Sajda Karna Bhool Gaye 


Ab Aisi Naseeb Chala Maula, Main Unka Nakab Udhta Dekhoon 
Woh Dekhe Nakab Udhta Apna, Chilman Ka Girana Bhool Gaye 


Udhte Udhte In Nakabon Mein, Ya Shah Madar Nazar Aaye 
Peer-E-Yazdani Na Tu Hosh Mein Aa, Kyon Peena Pilana Bhool Gaye 

Nigaah-E-Yaar Se Labrez Jaam Hojaye 
Kalim-E-Toor Ka Kissa Tamaam Hojaye 


Namaz-E-Ishq Agar Khaas-O-Aam Hojaye 
To Husn-O-Ishq Ke Kisse Tamaam Hojaye 


Aye Yaar Ganj-E-Khafi Se Nikal Pade Tu Agar 
To Riwaz Sajdon Ka Fhir Khaas-O-Aam Hojaye 


Peeye Huae To Hai Par Aur Tu Peela Saki 
Tere Maikhane Ke Rindo Ke Naam Hojaye 


Madina Jaaoon To Dar Par Pada Rahoon Main Tere 
Ke Chaae Umr Wahin Par Tamaam Hojaye 


Hazar Sajde Karoon Tujhko Yaar Jalwa Dikha 
Namaz-E-Wasl Mein Hai Behtar Namaz Hojaye 


Jala Raha Hai Jigar Agar Tu Peer-E-Yazdani 
Jale Chirag To Fhir Tera Naam Hojaye 

Kalaam E Yazdani 
Rindo Ka Na Tum Chodo, Mastane Nabi Ke Hai 
Dewane Nabi Ke Hai, Parwane Nabi Ke Hai 


Ek Dum Hai Kaayde Mein, Dardum Hai Ruku Sajda 
Inki Namaz Kya Hai, Parwane Nabi Ke Hai 


Yeh Ishq Ki Namaze, Pe-Pe Ke To Padhte Hai 
Sajde Ruku Na Samjhe, Parwane Nabi Ke Hai 


Is Dum Mein To Adam Hai, Us Dum Mein Tu Bedam Hai 
Is Dum Ka Bhed Samjhe, Parwane Nabi Ke Hai 


Zahid Tu Na Samjha, Naasuti-W-Malkuti 
Jabruti Ko Samjhe, Parwane Nabi Ke Hai 


Baahosh Yeh Sab Rehte Hai, Madhosh Bhi Rehte Hai 
Yeh Pe Ke Kare Sajde, Parwane Nabi Ke Hai 


Yazdani Bhi Pareshan Hai, Yeh Sab Dekhkar Hai Hairan 
Chandroz Ke Yeh Mehmaan, Parwane Nabi Ke Hai 

Saans Ke Taar Mein Tujhko Basaaoon 
Kalme Ki Kadi Ek Ek Samjaaoon 

Ishq Mein Tere Kya Kar Jaaoon 

Mere Sanam Ko Main Kaise Manaaoon 


Hizr Mein Tere Mar Mar Jaaoon 

Dam Ke Jhule Mein Tujhko Jhulaaoon 
Dehro Haram Dono Samjaaoon 

Mere Sanam Ko Main Kaise Manaaoon 


Pyaar-O-Mohabbat Tujhse Saari 
Noorani Soorat Hai Pyaari 

Dil Ki Tadap Kaise Samjaaoon 

Mere Sanam Ko Main Kaise Manaaoon 


Saari Duniya Chaan Liya Hoon 

Dil Mein Tera Armaan Liya Hoon 

Nain Ki Pyaas Ko Kaise Bhujaaoon 
Mere Sanam Ko Main Kaise Manaaoon 


Dehro Haram Ko Chod Ke Aaya 
Duniya Se Mooh Modh Ke Aaya 
Saare Mureedon Ko Samjaaoon 
Mere Sanam Ko Main Kaise Manaaoon 


Yazdani Ki Baat Nirali 

Shah Madar Ki Kamli Kali 

Ganj-E-Khafi Tumko Samjaaoon 

Mere Sanam Ko Main Kaise Manaaoon 

Kalaam E Yazdani 


Sajda Karo To Is Tarah, Tera Kadam Ho Mera Sar 
Dil Ko Sukoon Ho Zara, Banda Nawaz-E-Sar-Ba-Sar 


Sange Dare Jaana Pe Main, Sajde Sajane Aagaya 
Teri Tawajja Ho Na Ho, Meri Tawajja Sar-Ba-Sar 


Tera Karam Ho Sath Mein, Sajde Karoon Main Bhi Ada 
Tera Jamal Dekhkar Jhukti Jabeen Yeh Sar-Ba-Sar 


Barpa Hua Jo Hashr Bhi, Mujhko Na Hogi Kuch Khabar 
Bas Yaad Ho Shaam-O-Sehar, Sang-E-Dare Jaana Pe Sar 


Tune Pilaya Aisi Main Peekar Hua Main Maikhwaar 
Masti Mein Jhumti Hun Main, Har Dam Mein Tu Hai Sar-Ba-Sar 


Nukta Teri Jabeen Mein Hai Aur Dil Bana Kaba Mera 
Yazdani Peer Hai, Kahan Milta Nahi Tu Sar-Ba-Sar 

Sanam Ki Nazar-E-Karam Ek Baar Hojaye 
To Zahidon Se Bhi Behtar Namaz Hojaye 


Jo Maikade Mein Gaya Apne Shauk Se Zahid 
To Uske Dil Mein Bhi Tasveer-E-Yaar Hojaye 


Peeye The Humne Bhi Nazare Mila Ke Jab Unse 
Jabeen Mein Jitne The Sajde Nisar Hojaye 


Nafas Mein Husn Tera Is Kadar Saraiyat Hai 
Har Ek Sajde Mein Tera Khayal Hojaye 


Woh Aur Pahal Hai Jisme Nahi Hai Sajde Rawan 
Yeh Aur Baat Hai Sajde Hazar Hojaye 


Tere Hi Zikr Pe Daro Madar Hai Sabka 
Jab Zikr Karte Hai Dil Mein Karaar Hojaye 


Teri Nigaah Mein Sama Jaaoon Agar Aye Yazdani 
Meri Lehad Mein Bhi Husn-E-Bahar Hojaye 

Sanam Ne Pilaya Sana Kehte Kehte 
Main Peeta Raha Mustafa Kehte Kehte 


Ki Main Jaa Rahahoon Fana Kehte Kehte 
Chala Aa Rahahoon Baka Kehte Kehte 


Yeh Fani Jahan Hai Yahan Hai Baka Kab 
Main Samjha Rahahoon Bayaan Kehte Kehte 


Yeh Fani Jahan Ki Hai Mehraab-E-Mimbar 
Chale Ab Fana Ko Baka Kehte Kehte 


Jahan Mein Hai Jannat Jahan Mein Hai Dozak 
Jale Jaa Rahe Hai Rehnumaan Kehte Kehte 


Jo Apne Nafson Ko Bekar Khowae 
Na Samjha Fana-W-Baka Kisko Kehte 


Jise Yaad Hai Apne Hi Dilrubaa Ki 
Woh Jaayega Haq Ki Sana Kehte Kehte 


Jo Kushta Banaaye Yeh Hasti Ko Apni 
Woh Jeeta Lehad Mein Baka Kehte Kehte 


Jo Naasoot Malkoot Ko Khoob Samjhe 
Woh Jaayega Jabroot Ko Kehte Kehte 


Jo Samjaaye Yazdani Aawa Gawan Ko 
Janazon Padhe Khud Baka Kehte Kehte 

Kalaam E Yazdani 
Sanamkhane Mein Aashiq Aate Hai Jaaya Nahi Karte 
Nigah-E-Yaar Se Peete Hai Pilvaya Nahi Karte 


Teri Tasveer Khinchi Hai Nigahon Ke Kalam Se 
Yeh Naksha Dil Mein Hi Rahta Hai Samjaya Nahi Karte 


Jo Aashiq Ghar Se Jaate Hai Khuda Ka Naam Le Le Kar 
Dayar-E-Mustafa Mein Jaakar Fhir Aaya Nahin Karte 


Teri Woh Rehbari Hai Jisse Maine Dekha Khudaae Ko 
Yeh Aankhen Rashk Yun Karti Hai Samjaya Nahi Karte 


Dikhaya Tune Jalwa Aur Kiya Mansoor Ko Bekhud 
Chadaya Tune Suli Par Yeh Samjaya Nahi Karte 


Bakabillah Ki Manzil Par Jo Shams Tabrez Paoonche The 
Kinchaae Khaal Fhir Unki Ye Samjaya Nahi Karte 


Yeh Sab Samjha Diya Maine Magar Mujhko Na Samjhoge 
Zamanewale Yazdani Ko Samjaya Nahi Karte 

Shan Shahana Rahe, Dil Fakirana Rahe 
Zehan Mein Tera Tassavoor, Gam Se Yarana Rahe 


Zindagi Teri Hi Hai Aur Maut Tere Ishq Mein 
Hashr Mein Tu Samne Aur Tera Mastana Rahe 


Sakiye Kausar Zara Nazar-E-Karam Ho Is Taraf 
Jaam Ho Labh Par Mere Aur Rukh Bhi Shahana Rahe 


Dum Mein Dum Ho Aapka Aur Dil Mein Ho Tasveer-E-Yaar 
Shakl Rindo Ki Bane Chehra Rahimana Rahe 


Ya Madar Tera Hi Kehlata Hun Main Qadri 
Chistiya Zewar Mera Aur Shakl Yazdani Rahe 

Sharab-E-Tahoora Hai Peete Chalo Ab 
Nawazish Hai Unki Yeh Le Te Chalo Ab 


Yeh Maikhana Wehdat Ka Hai Saakiya 
Pilaate Hai Jaam Unse Peete Chalo Ab 


Badast-E-Muhammad Hai Jaam-E-Tahoora 
Pilate Nigaahon Se Peete Chalo Ab 


Nasha Uska Aayega Jab Momino Ko 
To Munkir Ko Bhi Hosh La Te Chalo Ab 


Khuda Jab Bulayega Maidan-E-Mehshar 
Ki Kalme Ki Bansi Bajate Chalo Ab 


Karega Hisaab Jab Ke Khaliq Hamara 
Muhammad Ki Kamli Ko Oadh Chalo Ab 


Karo Peer-E-Yazdani Sajde Hazaro 
Mureedon Ko Manzil Batate Chalo Ab 

Kalaam E Yazdani 
Talaash-E-Yaar Mein Dehro Haram Ko Chal Diye Hum Bhi 
Nazar Jab Padh Gayi Tum Par To Shayda Hogaye Hum Bhi 


Nawazish Ke To Charche Sun Chuke The Aapke Hazrat 
Nawazish Jab Hue Hum Par To Fida Hogaye Hum Bhi 


Sitare Bahut Se Chamke Andheri Raat Mein Lekin 
Sitara Noor Ka Chamka To Fida Hogaye Hum Bhi 


Ghataaein Kufr Ki Chaae Hue Thi Sab Zamane Mein 
Piye Jab Jaam Wehdat Ka Rasaae Kar Liye Hum Bhi 


Nigaahe Arsh Par Pahoonchi Dare Jaana Pe Jab Pahoonche 
Na Samjhe The Ye Yazdani Na Samjhaaye Gaye Hum Bhi 

Kalaam E Yazdani 


Talab-E-Yaar Mein Kya Kya Na Kiya Humne 
Shauke Deedaar Mein Kya Kya Na Kiya Humne 


Tere Daaman Ke Liye Kitne Pechokham Khaye 
Leke Kashkol Phire Sehra Chaman Mein Humne 


Bazme Rindo Mein Talaasha Hai Sada Jaakar Ke 
Aur Maikhwaane Ke Pyaale Mein Bhi Dekha Humne 


Misle Hudood Ke Khoja Hai Wa Parwaz Kiye 
Phir Bhi Aasaan Na Payatujhe Paana Humne 


Lehre Dariya Mein Pahaado Mein Wa Jharno Mein Bhi 
Khaaksar Phirte Rahe Yaar Ke Khaatir Humne 


Sanam Maabood Hai Maashook Hai Aur Peer Bhi Hai 
Husn Deedar Jo Paaya To Inhi Mein Humne 


Kar Gaye Raks Sanam Teri Ada Par Hum Bhi 
Har Ek Jalwon Mein Tere Husn Ko Paaya Humne 


Peer Yazdani Ki Aankhon Mein Bhi Nam Aahi Gaya 
Jab Bhi Aaine Mein Dekha Tujhe Paaya Humne 

Kalaam E Yazdani 
Tassavoor Mein Chale Aao To Sajda Kar Liya Maine 
Nigah-E-Yaar Se Peete Hi Manzil Paaliya Maine 


Khayal Jannat-O-Dozak Ka Bilkul Hi Nahi Dil Mein 
Ke Hooron Se Musafa Bhi Usdam Karliya Maine 


Huae Paida Yeh Hum Sab Yaar Ke Deedar Karne Ko 
Nabi Ke Ishq Mein Apne Sanam Ko Paaliya Maine 


Ki Tere Dar Hi Pe Sajda Kiya Hai Aye Mere Maalik 
Magar Badnaam In Sab Ne Kiya Hai Sunliya Maine 


Ki Mainhave Farsh Par Khasta Nigaahe Arsh Par Meri 
Ki Buthkhane Mein Kaabe Mein Dehar Mein Paaliya Maine 


Bulaya Maine Mainkhane Mein Masjid Mein Gaye Yeh Sab 
Ke Yazdani Ne Jo Sajde Kiye Samjadiya Maine 

Tera Nakshepaa Meri Sajdagah, Ye Jabeen Ko Ispar Naaz Hai 
Tu Sanam Bana Main Hun Khakpa, Bas Yahi To Raaz-O-Niyaz Hai 


Main Nazar Se Teri Jo Peeliya, To Mussalah Chod Ke Aagaya 
Tera Dard Tera Khayal Hai, Tujhe Dekhna Hi Namaz Hai 


Main Khata Hi Karta Raha Sada, Tu Ata Hi Karta Raha Sada 
Jo Raha Nazar Mein Na Tu Kabhi, To Ye Kaisi Meri Namaz Hai 


Tera Dar Jo Ishq Ka Raaz Hai, Tu Sanam Who Aaeena Saaz Hai 
Hai Nafas Mein Saans Tere Zikr Ka, Yehi Aashiqon Ki Namaz Hai 


Ke Sanam Main Dekhun Jidhar Tujhe, Wahin Aata Hai Tu Nazar Mujhe 
Tere Wasla Mein Yehi Raaz Hai, Peer Yazdani Ki Namaz Hai 

Kalaam E Yazdani 
Tu Aaina Saaz Beshak Aaina Hun Main Beshak 


Tu Samne Hai Mere Main Samne Hun Beshak 


Husn-E-Aziz Tu Hai Mujh Mein Aks Tera 
Tu Ban Gaya Khuda Hai Banda Bana Main Beshak 


Nukte Ke Her-Fer Ko Samjha Nahi Zamana 
Qalb-O-Jigar To Tu Hai Har Kaum Mein Beshak 


Hasiyan Mein Fas Gaya Main Dozak Ka Khauf Tera 
Rehmat Pe Nazar Daloon Jannat Ka Shauk Beshak 


Dekha Jamal Tera Mujh Mein Samaya Hai 
Nas-Nas Mein Tu Basa Hai Barzakh Mera Hai Beshak 


Dekha Jo Abr-E-Rehmat Yeh Chand Ye Sitare 
Sehra Naseem Bulbul Checha Rahe Hain Beshak 


Tu Khaliq-E-Konain Hai Is Mein Nahi Hai Kuch Shak 
Zara Main Noor Tera Tu Jaanta Hai Beshak 


Yazdani Sharam Saar Hai Tere Karam Pe Maula 
Kalme Ka Khel Hai Yeh Is Mein Nahi Hai Kuch Shak 

Tum Agarche Tassavoor Mein Aate Raho 
To Main Sajdo Ko Apne Luta Ta Rahoon 


Tum Agar Jaam-E-Wehdat Pilate Raho 
To Main Irfan Mein Gote Lagata Rahoon 


Tum Agar Chehra Dikhlaao Quraan Sa 
To Main Dil Hi Mein Naksha Banata Rahoon 


Tum Agar Apni Hasti Ko Samjaaoge 
To Main Hasti Ko Apni Lutata Rahoon 


Tum Agar Ishq-E-Ahmed Ka Doge Sabak 
To Nichavar Main Dil Apna Karta Rahoon 


Tum Agar Do Sabak Mujhko Quraan Ka 
To Main Duniya Ko Kalma Padhata Rahoon 


Tum Agar Jaam Par Jaam Dete Raho 
To Main Masti Ko Apni Lutata Rahoon 


Tum Nakaab Apne Chehre Se Sarkaoge 
To Main Saare Nazare Lutata Rahoon 


Ya Madar Peer-O-Murshid Ka Hai Yeh Karam 
To Mureedon Ko Manzil Bata Ta Rahoon 


Fhir Main Zere Zameen Bhi Chala Jaaoonga 
To Main Jannat Mein Mauje Udhata Rahoon 


Peer Mera Bulaye Ke Yazdani Aa 
To Main Hukm-E-Khuda Aata Jaata Rahoon 


Back To Index 


Kalaam E Yazdani 


90 


Kalaam E Yazdani 
Ya Ilaahi Gar Fiza Maut Ki Ho Saazgaar 


Saath Imaan Ke Bulaana, Teri Rehmat Ka Karoon Intezaar 


Mere Mayyat Ko Badeh Reham-W-Karam Kar Tayyar 
Ta Na Ho Arwah Meri, Dekh Ye Sab Bekaraar 


Sab Hi Mil Kar Ke Nehlaao, Paani Daalo Baar Baar 
Gusl Se Faarig Jab Ho, Mat Karon Phir Intezar 


Aur Kafan Kalma Shaadat Se Pehnaao Askh Baar 
Mooh Dikhaao Sab Azizon Ko Bulaao Baar Baar 


Ab Janeze Mein Rakhon, Khushboo Lagaao Aur Sanwaar 
Kaandha Ab Mil Kar Lagaao, Badli Kar Ke Baar Baar 


Aur Chalne Mein Sada Kalme Ki Ho Wae Sazgaar 
Ab Namaaze Janaaza Ki Sada Ho Aur Pukaar 


Ho Muridhon Ka Hujoom, Kaandah Lage Baar Baar 
Zikr Karte Chal Rahe Hai, Ye Sab Hai Bekaraar 


Ab Meri Mayyat Utaaronge Lehad Mein Bekaraar 
Aur Dabaakar Mitti Mein, Duniya Kalma Padhkar Baar Baar 


Phir Padho Tum Faatiha, Aur Dua Ho Ashk Baar 
Aur Rehmat Ka Karoon Main, Apne Rabh Ka Intezar 


Ya llahi Zikr Main Karta Rahoonga Bekaraar 
Ayenge Munkar Nakir Kalma Padhoonga Baar Baar 


Teri Rehmat Hogi Mujh Par, Jab Ghadi Ho Saazgaar 
Peer-E-Yazdani Tera Bandaa Hai Maulaa Bekaraar 

Kalaam E Yazdani 


Yaar Ko Dekhna Hai Badi Baat Kya Yeh Duniya Samajti Nahi Hai 
Apne Mehboob Par Kar Aitmaad Kya Yeh Duniya Samajti Nahi Hai 


Jab Lagegi Tumhe Aake Sakrat Kya Yeh Duniya Samajti Nahi Hai 
Main To Samjha Diya Tumko Har Baat Kya Yeh Duniya Samajti Nahi Hai 


Mard-E-Momin Se Milna Zaruri HO Ummid Sab Teri Poori 
Apne Rab Se Rahegi Na Poori Kya Yeh Duniya Samajti Nahi Hai 


Dekhna Hai Apne Yaar Ko Ab Warna Dekhoge Kya Marjaaoge Tab 
Saari Khalkat Juda Ho Jaayega Tab Kya Yeh Duniya Samajti Nahi Hai 


Mera Allah Sab Mein Basa Hai Isi Baat Par Yeh Zamana Hasa Hai 
Kunto Kanja Ka Fhir Aasra Hai Kya Yeh Duniya Samajti Nahi Hai 


Ishq-E-Ahmed Bhi Dil Mein Basalo Akse Tasdiq Uski Karlo 
Apne Allah Ki Rehmat Ko Paalo Kya Yeh Duniya Samajti Nahi Hai 


Dast Par Hath Jisne Diya Hai Unko Tasdiq Karwa Diya Hai 
Sakkahum Rabbahum Jo Peeya Hai Kya Yeh Duniya Samajti Nahi Hai 


Peer-E-Yazdani Ishq Khuda Hai Saari Duniya Se Ab Woh Juda Hai 
Ishq-E-Ahmed Ka Sab Ye Sila Hai Kya Yeh Duniya Samajti Nahi Hai 

Kalaam E Yazdani 


Zahid Khuda Ko Dehro Haram Dhundh Rahe Hai 
Hum Apne Peer Ki Aankhon Mein Khuda Dhundh Rahe Hai 


Mainkhaane Mein Aajaate To Mil Jaata Khuda Bhi 
Yeh Rind Bhi Pe-Pe Ke Khuda Dhundh Rahe Hai 


Zahid Tune Kaabe Mein Khuda Ko Nahi Dekha 
Hum Apne Peer Ko Sajde Ki Jagah Dekh Rahe Hai 


Banaya Qalb Ko Masjid Musallah Saans Ka Humne 
Ke Sajde Har Nafas Kar Kar Ke Khuda Dekh Rahe Hai 


Namaz Hukm-E-Allah Hai, Ada Hai Muhammad Ki 
Ada Karte Nahi Isko Yeh Hum Sab Dekh Rahe Hai 


Kar Deta Khulasa Magar Dar Mujhko Bahaut Hai 
Talwar Shariyat Ki Sada Dekh Rahe Hai 


Ek Noor Ki Shama Jo Jalaae Hai Muhammad Ne 
Us Noor Ko Yazdani Sada Dekh Rahe Hai 

Zaiba Teri Surat Hai, Har Husn Pe Bhari Hai 
Duniya Mein Liye Firta, Tasvir Tumhari Hai 


Ae Yaar Mere Tujh Par, Qurban Meri Jaan Hai 
Tu Dardh Ka Darmah Hai, Tu Rehmat-E-Bari Hai 


Main Peene Ko Aaya Hun, Thoda Na Dena Mujhko 
Dilbhar Ke Peeoonga Main, Ab To Meri Bari Hai 


Ye Husn Ishq Kya Hai, Samjha De Zarah Mujhko 
Wehdat Ka Jaam Peekar, Tasvir Utaari Hai 


Kya Barzakhe Aasi Bhi, Mera Hai Bataa Sakhi 
Ye Dum-Ba-Dum Jo Aata, Ye Kiski Sawaari Hai 


Karke Qayaam Mujhme, Kehta Hai Zikr Tu Kar 
Main Zikr Jo Karta Hoon, Har Zikr Pe Bhari Hai 


Kehta Hai Peer Yazdan, Tasvir Teri Dil Mein 
Har Aaeene Mein Main Ne, Tasvir Utaari Hai 

Sanamwa Jo Roothe Manaaelege 
Apne Naino Mein Unko Basaaelege 


Noor Ki Unpe Hoti Hai Baarish Sada 
Unhi Jharne Mein Hum Bhi Nahaaelege 


Unki Azmat Badi Hai Dare Mustafa 
Apne Isiyan Bhi Saare Dhulaaelege 


Ho Karam Mujh Par Bhi Khaliq-E-Do-Jahan 
Apne Murshid Mein Khud Ko Samaaelege 


Husn-O-Irfan Mein Yakta Mere Peer Hai 
Inke Kadmo Mein Aasan Jamaaelege 


Daman-E-Yaar Jab Aagaya Hath Mein 
Hashr Mein Bigdi Apni Banaaelege 


Peer Yazdan Fana Aur Baka To Bata 
Raaz Seene Mein Hum Bhi Chupaaelege 

MANKABAT 


Kalaam E Yazdani 
Apne Khwaja Ki Nagariya Chalo Ri Sakhi 


Unki Noorani Hai Galiyan Chalo Ri Sakhi 


Dwar Par Unke Jakar Baithe Unse Nain Ladaye 
Woh To Saare Jag Ke Saiyan Chalo Ri Sakhi 


Prem Se Unse Lagan Lagao Dil Mein Apne Basao 
Aur Unki Oonchi Hai Atariya Chalo Ri Sakhi 


Ishq-E-Nabi Mein Aisa Khoae Pahoonche Aap Madina 
Aur Usman Haroon Ka Nagina Chalo Ri Sakhi 


Hind Vali Ka Darja Mila Hai Pyaare Nabi Se Inko 
Aur Manalo Apne Manmohan Ko Chalo Ri Sakhi 


Sanjar Nagar Se Dulha Bankar Aaye Hind Nagar Mein 
Rangalon Gerhwa Sab Chunariyan Chalo Ri Sakhi 


Chisti Nagar Ka Phool Bana Hai Yazdani Ko Dekho 
Khil Gayi Unki Dil Ki Kaliyan Chalo Ri Sakhi 

Daman-E-Gaus Hath Mein Ho To Gam Nahin 
Toote Agar Pahad Bhi Mujhko To Gam Nahin 


Toofan Mein Beda Agar Aaya To Kya Hua 
Khud Gaus Khewanhaar Hai Yeh Bhi To Kam Nahin 


Duba Hua Beda Bhi Nikala Hai Gaus Paak 
Beda Mera Dubaae Yeh Toofan Mein Dam Nahin 


Pyaare Nabi Ki Nasl Se Paida Huae Hai Aap 
Mehboob-E-Khuda Hai Laqab Yeh Bhi To Kam Nahin 


Yeh Gaus Paak Kabr Ke Murdeh Jila Diye 
Aur Main To Khaali Hath Hoon Aulad Hi Nahin 


Karne Lage Dua To Nazar Arsh Par Padhi 
Is Shaks Ki Kismat Mein To Aulad Hi Nahin 


Farmaya Gaus-E-Paak Yeh Marzi Khuda Ki Hai 
Likha Yehi Hai Arsh Par Aulad Hi Nahin 


Ki Arz Ki Sarkar Yeh Sab Jaanta Hoon Main 
Dete Hai Bete Sab Ko Mujhe Dete Kyon Nahin 


Sunkar Ye Wajd Aagaya Tab Gaus Paak Ko 
Farmaya Peeth Mal Tujhe Beta Mile Yahin 


Kadme Hazhi Ka Jo Naara Laga Diya 
Har Ek Vali Ne Isko Kaboola Yeh Kam Nahin 


Har Ek Vali Ko Aapne Darja Dikha Diya 
Ek Chor Ko Vali Kiya Yeh Bhi To Kam Nahin 


Yeh Dekhkar Karamate Sab Gaus Paak Ki 
Yazdani Ko Banadiya Yeh Bhi To Kam Nahin 

Dum Ba Dum Ya Shah Madar, Tumse Karle Jo Bhi Pyaar 
Beda Lagjayega Par, Dum Ba Dum Ya Shah Madar 


Dur Hua Hai Ranj-O-Alam, Thame Jabse Daman Hum 
Rab Ka Hai Behad Hi Karam, Dum Ba Dum Ya Shah Madar 


Dil Mein Betabi Thi Sab, Nain Bhi Pyaase Yeh Sab 
Teri Azmat Ki Hai Kasam, Dum Ba Dum Ya Shah Madar 


Nabi Ke Noor-E-Nazar Hai Aap, Ali Ke Qalb-O-Jigar Hai Aap 
Ab Na Hoge Pechokham, Dum Ba Dum Ya Shah Madar 


Tum Par Hai Allah Ka Karam, Nabi Ka Pehna Pehran 
Ya Shah Madar Zindashah Madar, Dum Ba Dum Ya Shah Madar 


Tumko Nabi Ne Baksha Hai Sharf, Teri Zubaan Quraani Harf 
Yazdani Kurba Pe Hum, Dum Ba Dum Ya Shah Madar 

Kya Tum Talaash Karte Ho, Gaiban Piya Ko Dekho 
Hum Par Kiya Hai Kaisa, Unke Karam Ko Dekho 


Yeh Aastan Hai Aisa Sab Kuch Yahan Milega 
Aajaao Inke Dar Par, Fhir Mat Kisi Ko Dekho 


Yeh Khanka Hai Aisi, Mainkhana-E-Wehdat Hai 
Irfan Ka Dariya Hai Unki Nazar Mein Dekho 


Allah Ka Karam Unpar Aur Nazar-E-Mustafa Hai 
Dar Par Jo Aagaya Hai, Rehmat Khuda Ki Dekho 


Yeh Urs Unhi Ka Hai, Ummat-E-Rasool Aae 
Yeh Baatten Khazana, Rehmat Khuda Ki Dekho 


Yazdani Peer Tum Bhi Ho Khaak-E-Paa Inhi Ke 
Tum Par Karam Hai Kaisa, Unke Karam Ko Dekho 

Humae Peer-E-Adil Tune Kya Dediya 
Zara Ki Tawajjaa Sabak Dediya 


Pade The Khurafat Mein Sab Nafas 
Tune Nehla Ke Ek Paak Tan Dediya 


Kiya Paak Dum Ko Tere Zikr Se 
Tune Kalme Ka Ek Pehran Dediya 


Nathi Deen-O-Duniya Ki Hum Ko Khabar 
Tune Chauda Tabak Ba Khabar Kar Diya 


Sharab-E-Tahoora Piya Dekhkar 
Tujhe Sajda Dil Ki Jabi Ne Kiya 


Ab Dayare Haam Ki Zaroorat Nahin 
Sanam Ne Dil Ko Dehro Haram Kardiya 


Tune Samjha Diya Ganje Khafi Ka Raaz 
Peer-E-Yazdani Ko Behrobar Kar Diya 

Dikhado Apni Surat, Mere Mehboob-E-Subhani 
Nawazo Qadri Naemat, Mere Mehboob-E-Subhani 


Ata Ho Aap Ki Ulfat, Mere Mehboob-E-Subhani 
Chamak Jaye Meri Kismat, Mere Mehboob-E-Subhani 


Yahan Betaab Aashiq Hai, Wahaan Mashooq-E-Rabbaani 
Hui Hai Aapse Nisbat, Mere Mehboob-E-Subhani 


Tafakkar Ya Ke Bimaari Balaa Mushkil Dafaa Hove 
Kate Phir Zindagi Rahat, Mere Mehboob-E-Subhani 


Hai Dastoor-E-Amal Apna, Niyaz-O-Nazar Pe Qayam 
Hataado Ab Meri Gurbat, Mere Mehboob-E-Subhani 


Nigaanhe Faiz Se Rehmat, Ata Ho Khair-O-Barkat Bhi 
Mile Dono Jahan Mein Izzat, Mere Mehboob-E-Subhani 


Qadri Kalme Ka Parcham, Gada Arshe Bari Upar 
Tumhari Shaan-E-Shouqat, Mere Mehboob-E-Subhani 


Peer Yazdani Hai Khaakpa, Wali Allah Ke Lekin 
Nazar Mein Aap Ki Surat, Mere Mehboob-E-Subhani 

Panch Peer Vali Darbar Tumhara Dekhne Aaya Hun 
Dil Ki Muraad Dil Hi Dil Mein Lekar Aaya Hun 


Jab Se Suna Hai Naam Tumhara Dil Mera Bechain 
Ab To Dikha Do Jalwa Apna Dekhne Aaya Hun 


Aap Wahan Ke Qutub Bane Ho Peer Bane Panch Peer 
Ek Jaam-E-Mohabbat Hum Ko Dedo Peene Aaya Hun 


Ek Sham-E-Wehdat Aap Jaalo Is Basti Mein Jo 
Har Ek Par Hai Teri Ataaen Dekhne Aaya Hun 


Dar Par Jo Aaja Sawali Jholi Bhar Jaae 
Sadke Nabi Ke Baatten Ho Tum Dekhne Aaya Hun 


Nachiz Hai Yeh Yazdani Bhi Yaad Kar Tumko 
Inpar Bhi Nazar Kaisi Hai Tumhari Dekhne Aaya Hun 


103 
Back To Index 


Kalaam E Yazdani 


Woh Mere Meethe Shah Sarkar, Tumhara Khoob Saja Darbar 
Ab Mera Kardo Beda Paar, Baba Meethe Shah Sarkar 
Woh Mere Meethe........... 


Aal-E-Nabi Ke Tum Ho Dulare, Khwaja Piya Ke Tum Ho Pyaare 
Aaye Fakiyah Ab Tere Dwaare, Kasa Bhar Do Sarkar 
Woh Mere Meethe........... 


Husn Tumhara Irfani Hai, Chehra Tumhara Rehmani Hai 
Ab To Do Hum Ko Dedaar, Akhiyan Rowat Hai Sarkar 
Woh Mere Meethe........... 


Meri Tammana Tum Jaanat Ho, Qalb-O-Jigar Ko Pehchanat Ho 
Main To Aan Pada Tumhare Dwar, Rakhlo Laaj Meri Sarkar 
Woh Mere Meethe........... 


Mahabali Hai Laqab Tumhara, Aaye Valiyan Tumhare Hatra 
Ab To Aaya Ye Laachar, Tera Yazdani Sarkar 
Woh Mere Meethe........... 

Ae Shamma Noor-E-Wehdat Le Lo Salaam Hamara 
Rehmat Ho Do Jaha Ki Le Lo Salaam Hamara 


Zinat Ho Arsh Ki Tum, Shamma Kiye Hai Roshan 
Shams-O-Qamar Pukara, Pyara Nabi Hamara 
Ae Shamma Noor-E-Wehdat............... 


Jannat Ke Tum Ho Maalik, Kausar Tera Meihkhana 
Hooro Ko Hukm Karna, Rindo Ko Tum Pilana 
Ae Shamma Noor-E-Wehdat.............. 


Arsh-E-Bari Pe Jab The, Noor-E- Khuda Tumhi The 
Shamsudduha Tumhi The Badrudduja Tumhi The 
Ae Shamma Noor-E-Wehdat.............. 


Ummat Ka Hai Sahara, Hai Aamina Ka Pyaara 
Khaliq Ne Hai Pukara, Le Lo Salaam Hamara 
Ae Shamma Noor-E-Wehdat.............. 


Khaliq Ka Hukm Paaya, Gibraiel Aa Jagaya 
Talwo Ko Chum Paya, Buraak Le Ke Aaya 
Ae Shamma Noor-E-Wehdat.............. 


Wo La Makaa Pe Dekho, Pohncha Makaan Walaa 
Allah Se Jaa Mila Hai, Saare Jahan Walaa 
Ae Shamma Noor-E-Wehdat.............. 


Qalbo Me Tum Samana, Dhadkan Me Tu Samaja 
Dam Ko Mere Saja Ja, Seena Mera Madina 
Ae Shamma Noor-E-Wehdat.............. 


Yazdani Tera Aashiq, Rehmat Me Apni Le Lo 
Ye Khaak Pa Tumhara, Kamli Me Tum Chupana 

Assalamun Alaika Rasullallah 
Assalamunalaika Habiballah 


Arsh Ke Aap Mehmaa Banaaye Gaye 
Sab Falak Ke Nazaare Karaaye Gaye 
Rab Ke Mehboob Tum To Banaaye Gaye 
Assalamun Alaika Rasullallah............ 


Zikr Tera Numaaya Hai Qur'aan Mein 
Derahi Hai Azaan Khalq Har Aan Mein 
Jhuke Mehraabe Kaaba Teri Shaan Me 
Assalamun Alaika Rasullallah............ 


Aasiyo Par Karam Aap Farmaayenge 
Dubi Kashti Hamaari Teera Jayenge 
Jab Pukarein Musibat Me Tab Aayenge 
Assalamun Alaika Rasullallah............ 


Rashk Karti Hai Jannat Teri Shaan Par 
Has Raha Arsh Bhi Apne Mehmaan Par 
Tu Bada Saare Nabiyo Wa Insaan Par 
Assalamun Alaika Rasullallah............ 


Arsh Par Jab Qadam Rakh Diya Aapne 
Haq Se Khilwat Me Ki Guftugu Aap Ne 
Rab Se Ummat Ko Baksh Waaliya Aap Ne 
Assalamun Alaika Rasullallah............ 


Rehbaro Ke Hai Rehbar Badi Shaan Hai 
Aap Ke Dar Ke Gibraiel Darbaan Hai 
Kufr Teri Shujaat Pe Hairaan Hai 
Assalamun Alaika Rasullallah............ 


Tera Kalmaa Agar Dilme Bas Jaayega 
Teri Piyaali Me Tu Hi Nazar Aayega 
Hashr Barpa Agar Ho To Hojaayega 
Assalamun Alaika Rasullallah............ 


Tu Hai Yaa'seen Taa'haa Alif Laam'meem 

Tu Hai Salle Alaa Wa Rahim-O-Karim 

Rab Ne Farmaaya Tujhko Sadaa Haam'meem 
Assalamun Alaika Rasullallah............ 


Tere Dam Se Bane Saare Aadam Ke Dam 
Gir Pade Kaabe Me Kaafiro Ke Sanam 
Peer-E- Yazdani Tumpar Bada Hai Karam 
Assalamun Alaika Rasullallah............ 

Hum Maikasho Ka Saaqiye Kausar Salaam Lo 
Aaqa Salaam Lo Shahe Batha Salaam Lo 


Haq Se Kalaam Karke Ye Kalmaa Bana Diya 
Hum Naatuo Ke Qalb Me Kalmaa Samaa Diya 
Tazeem Ko Khadi Hai Sab Ummat Salaam Lo 
Sahe Madina Ab To Hamara Salaam Lo 

Hum Maikasho Ka ....... 


Shams-O-Qamar Ko Aap Ne Gardish Ataa Kiya 

Mutthi Me Tha Jo Usko Bhi Kalmaa Padha Diya 

Wehdat Ka Jaam Rindo Se Kehdo Ke Thaam Lo 
Maula Salaam Lo Mere Aaqa Salaam Lo 

Hum Maikasho Ka ....... 


Tere Karam Se Saare Zamaane Me Noor Hai 
Jo Kuch Bana Zamane Me Tera Zahoor Hai 
Sab Aarifo Ka Zikr Hai Kalmaa Kalaam Lo 
Pyaare Nabiji Abto Hamara Salaam Lo 

Hum Maikasho Ka ....... 


Har Dam Me Zikr, Zikr Se Dam Ko Saja Diya 
Aur Qabr Me Bhi Noor Ka Saamaa Bana Diya 
Maidane Hashr Mein Nida Aayegi Chalo 
Yazdani Bol Uthega Mera Salaam Lo 

Kalbo Jigar Ke Malik Mera Salaam Lelo 
Nakis Gulam Hun Main Mera Salaam Lelo 


Duba Hua Hun Asiya Aur Besahara Hun Main 
Hum Ko Sahara Dedo Mera Salaam Lelo 


Toofan Mein Hai Beda Aur Tez Hai Hawaaein 
Kashti Meri Teera Do Mera Salaam Lelo 


Ay Husn-E-Mustafae Nazre Hai Meri Pyaasi 
Deedar Ab Karado Mera Salaam Lelo 


Yaadein Tumhari Humko Tadpa Rahi Hai Dilko 
Mukhda Hume Dikha Do Mera Salaam Lelo 


Yaad Aa Rahi Hai Hum Ko Galiyan Madine Ki Jo 
Ab To Hume Bulalo Mera Salaam Lelo 


Ay Aasiyon Ke Waali Kalbo Jigar Hai Khaali 
Do Sadka Karbala Ka Mera Salaam Lelo 


Yazdani Lethte Hai Apni Lehad Mein Aaqa 
Ab Ye Salaam Karte Inka Salaam Lelo 

Khairul Bashar Par Lakho Salaam 
Lakho Darood Aur Lakho Salaam 
Noorie Bashar Par Lakho Salaam 
Lakho Darood Aur Lakho Salaam 


Khuda Ka Hai Farmaan Shamsudduha 
Khuda Ka Hai Farmaan Badrudduja 
Tumhi Saare Nabiyo Ke Barhaq Imaam 
Lakho Darood Aur Lakho Salaam 
Noorie Bashar Par Lakho Salaam 
Lakho Darood Aur Lakho Salaam 


Tabassum Khuda Se Jaha Ban Gaya 
Muhammad(SAWS] Jaha Me Ayaa Hogaya 
Farishte Bhi Bheje Hai Tum Par Salaam 
Lakho Darood Aur Lakho Salaam 

Noorie Bashar Par Lakho Salaam 

Lakho Darood Aur Lakho Salaam 


Ke Gibraiel Laaye Qur'aan-E-Karim 
Ke Bheja Hai Tum Par Gafurur Rahim 
Khuda Ne Hai Bheja Salat-O-Salaam 
Lakho Darood Aur Lakho Salaam 
Noorie Bashar Par Lakho Salaam 
Lakho Darood Aur Lakho Salaam 


Andhera Jaha Me Tha Har Charsu 
Buto Ki Parastish Bhi Thi Hu Bahu 
Kiran Noor Ki Aap Laaye Tamam 
Lakho Darood Aur Lakho Salaam 
Noorie Bashar Par Lakho Salaam 
Lakho Darood Aur Lakho Salaam 


Nabi Ke Jo Darjaat Samjhayega 
Qayamat Me Wo Sarkhuru Jayega 
Ke Yazdani Bhi Hai Tumhara Gulam 
Lakho Darood Aur Lakho Salaam 

Lakho Salaam Tum Par Ae Rehbaro Ke Rehbar 
Saara Jaha Nichawar Ae Rehbaro Ke Rehbar 


Daai Haleema Beshak Kyu Naaz Kar Rahi Hain 
Dekha Jo Rukhe Anwar Saare Jaha Ke Rehbar 
Lakho Salaam Tum Par............ 


Le Kar Chali Madina Daai Haleema Dekho 
Ae Rab Ke Khaas Dilbar Saare Jaha Ke Rehbar 
Lakho Salaam Tum Par............ 


Bachpan Me Wo Khushnuma Tha Aur Chand Se Bhi Behtar 
Gibraiel Bhi Nichawar Ae Rehbaro Ke Rehbar 
Lakho Salaam Tum Par............ 


Jannat Bhi Naaz Karti Hoore Bhi Muskuraien 
Arsh Bhi Munawwar Lakho Salaam Tumpar 
Lakho Salaam Tum Par............ 


Chamka Diya Jaha Ko Aur Kufr Bhi Mita Diya 
Apna Chaman Lutaya Ae Karbala Ke Rehbar 
Lakho Salaam Tum Par............ 


Khush Ho Rahe Hai Dil Me Pyaare Nabi Payambar 
Yazdani Peer Ki Bhi Kardo Laihad Munawwar 

Lakho Salaam Tumpar Ae Kaali Kamli Waale 
Qurban Jaan Tumpar Ae Kaali Kamli Waale 


Saare Nabiyo Ke Sarwar Saare Jaha Ke Rehbar 
Aaqa Hamare Sarwar Ae Kaali Kamli Waale 


Yaa'seen Aur Taa'haa Ho Miskeen Ki Dua Ho 
Sunlo Hamare Naale Ae Kaali Kamli Waale 


Ummat Hai Ye Pareshaa Aala Hai Aapki Shaan 
Ab Aap Hi Sambhale Ae Kaali Kamli Waale 


Gibraiel Jab Bhi Aaye Haq Ka Payaam Laaye 
Mehshar Ke Tum Ho Dulhe Ae Kaali Kamli Waale 


Yazdani Peer Aasi Mehshar Me Do Khulasi 
Un Ko Bhi Tum Bachalo Ae Kaali Kamli Waale 

Lakho Salaam Tumpar Shamsudduha Badrudduja 
Haq Ka Payaam Tumpar Shamsudduha Badrudduja 


Dair-O-Hamram Me Shaahi Jannat Bhi Hai Tumhari 
Qur'aan Bhi Utaari Shamsudduha Badrudduja 
Lakho Salaam Tumpar.............. 


Haq Ne Tumhe Pukaara Yaa'seen Aur Taa'haa 
Hai Haam'meem Saara Shamsudduha Badrudduja 
Lakho Salaam Tumpar.............. 


Hooro Ko Arzoo Hai Ummat Ho Jannati Sab 
Baksh Jaaye Ummati Sab Shamsudduha Badrudduja 
Lakho Salaam Tumpar.............. 


Kaante Bichaye Jinko Mitti Giraye Jinko 
Dete Duaaien Unko Shamsudduha Badrudduja 
Lakho Salaam Tumpar.............. 


Arsh Bhi Muskuraye Allah Unhe Bulaye 
Ummat Ko Baksh Waayein Shamsudduha Badrudduja 
Lakho Salaam Tumpar.............. 


Bhejein Salaam Tumpar Dono Jaha Bhi Haskar 
Yazdani Peer Aksar Hota Nisaar Tumpar 

Salaam Le Lo Shah-E-Madina, Khade Hain Hum Sab Salaam Le Lo 
Ye Saari Mehfil Hai Ashk-E- Baara, Khade Hain Hum Sab Salaam Le Lo 


Ke Apne Dil Ko Ye Justuju Hai, Ke Aap Aaye Ye Aarzoo Hai 
Pyaare Nabiji Tadap Rahe Hai, Ye Dil Ke Armaa Salaam Le Lo 
Salaam Le Lo Shah-E-Madina................. 


Khuda Ke Noor Ki Tum Jhalak, Ho Shehanshah-E- Hooro Malak Ho 
Hai Arsh-E- Aazam Kadam Ke Niche, Khade Hain Hum Sab Salaam Le Lo 
Salaam Le Lo Shah-E-Madina................. 


Ye Chand Taaro Ki Jhilmilahat, Ye Shamma-E- Noor Ki Milawat 
Hamare Dil Ki Ho Salsalaahat, Khade Hain Hum Sab Salaam Le Lo 
Salaam Le Lo Shah-E-Madina................. 


Ye Saari Duniya Tumhari Rehmat, Tumhare Khatir Bani Hai Jannat 
Ye Saare Dariya Aur Ye Baharein, Khade Hain Hum Sab Salaam Le Lo 
Salaam Le Lo Shah-E-Madina................. 


Ye Peer-E-Yazdani Hai Sarba Sajda, Dua Hai Inki Dikha Do Chehra 
Jhalak Zara Si Dikhao Sab Ko, Khade Hain Hum Sab Salaam Le Lo 

